**Plānošanas dokumenta**

**„Daugavpils pilsētas teritorijas plānojums”**

**monitoringa ziņojums**

**2024.gads**

**Plānošanas dokumenta izstrādātājs:**

SIA “Reģionālie projekti”

Rūpniecības iela 32B-501, Rīga, LV-1045,

tālr. 67320809

e-pasts: birojs@rp.lv

**Monitoringa ziņojuma izstrādātājs:**

Daugavpils valstspilsētas pašvaldības

Centrālās pārvaldes

Pilsētplānošanas un būvniecības departaments,

Raiņa iela 28, Daugavpils, LV-5401

e-pasts: [ppdep@daugavpils.lv](about:blank)

Saturs

[IEVADS 4](#_Toc184203696)

[DAUGAVPILS VALSTSPILSĒTAS TERITORIJAS PLĀNOJUMA ĪSTENOŠANAS IETEKMES INDIKATORU IZVĒRTĒJUMS 5](#_Toc184203697)

[1.1. VIDES (DABAS) FAKTORI 5](#_Toc184203698)

[1.2. SOCIĀLEKONOMISKIE FAKTORI 40](#_Toc184203699)

[1.3. EKONOMISKIE FAKTORI 43](#_Toc184203700)

[1.4. TERITORIJAS PLĀNOJUMA REZULTĀTĪVIE RĀDĪTĀJI 45](#_Toc184203701)

[SECINĀJUMI 49](#_Toc184203702)

# IEVADS

Daugavpils pilsētas teritorijas plānojumam jāveic īstenošanas monitorings, kura nepieciešamību un kārtību nosaka saskaņā ar MK noteikumiem Nr.157 “Kārtība, kādā veicams ietekmes uz vidi stratēģiskais novērtējums” (23.03.2004.) un Vides pārraudzības valsts biroja (turpmāk tekstā - VPVB) atzinumu Nr.4-03/4 “Par Daugavpils pilsētas teritorijas plānojuma Vides pārskatu” (izstrādāts stratēģiskā ietekmes uz vidi novērtējuma ietvaros), kurā VPVB noteicis termiņu (2024.gads), kādā pašvaldībai jāiesniedz ziņojums par plānošanas dokumenta īstenošanas tiešu vai netiešu ietekmi uz vidi, arī vides pārskatā neparedzētu ietekmi.

Sagatavojot monitoringa ziņojumu, izmantoti VPVB metodiskie norādījumi “Plānošanas dokumenta realizācijas ietekmes uz vidi novērtējums (stratēģiskā ietekmes uz vidi novērtējuma monitorings) metodika”, pamatojoties uz plānošanas dokumenta stratēģiskā ietekmes uz vidi novērtējuma Vides pārskatā ietverto informāciju, konstatētajām problēmām saistībā ar teritorijas attīstību vides kontekstā, plānošanas dokumenta risinājumiem.

Monitoringa ziņojumā izvērtēti teritorijas plānojumā izvirzītie attīstības virzieni (apdzīvojuma struktūra, funkcionālais zonējums), ņemot vērā noteiktos vides indikatorus un salīdzinot izvērtējuma rezultātu ar izvirzīto mērķi un vides stāvokli, īstenojot teritorijas plānojumu.

Monitoringa ziņojuma izstrādei tiek izmantota informācija, kas iegūta izstrādājot Vides pārskatu, valsts statistikas datus un pašvaldībai pieejamo informāciju, salīdzinot vēsturiskos un aktuālos datus par Daugavpils valstspilsētas teritoriju.

Monitoringa ziņojumā tiek ietverta informācija par attīstības plānošanas dokumenta rezultatīvajiem rādītājiem laika periodā no 2020.gada līdz 2023. gadam.

# DAUGAVPILS VALSTSPILSĒTAS TERITORIJAS PLĀNOJUMA ĪSTENOŠANAS IETEKMES INDIKATORU IZVĒRTĒJUMS

# 1.1. VIDES (DABAS) FAKTORI

1.1.1. GAISS, TROKSNIS, SMAKAS

|  |  |
| --- | --- |
| **Plānošanas dokumenta/ SIVN uzdevumi, plānotais stāvoklis/ normatīvos aktos noteikts** | **Rezultāti, situācijas raksturojums** |
| **Gaisa kvalitāte** | |
| **Mobilo avotu emisijas** | Mobilo emisiju avoti pilsētā ir autotransports un dzelzceļš, kas savas ietekmes zonās rada gan gaisa piesārņojumu, gan trokšņa līmeņa palielināšanos. |
| Dzelzceļa darbības ietekme uz pilsētvidi samazinās. Daugavpils dzelzceļa mezgla attīstības ietvaros tiks samazinātas emisijas, atslogojot Daugavpils pilsētas iekšējo dzelzceļa tīklu.  Plānotais stāvoklis – uzlabosies.  Attīstot transporta infrastruktūru, izbūvējot, atjaunojot ielas var radīt troksni, putekļus, izplūdes gāzes, augsnes piesārņojumu ar eļļām un degvielu. Šī ietekme uz vidi parasti ir īslaicīga un neatstāj ilgstošu ietekmi uz vidi.  Noasfaltēti ielu posmi, līdz ar to samazināsies putekļu piesārņojums gaisā.  Plānotais stāvoklis – uzlabosies.  Sabiedriskā transporta infrastruktūras uzlabošana.  Plānotais stāvoklis – uzlabosies.  Veloceļu infrastruktūras uzlabošana. Plānotais stāvoklis – uzlabosies.  Gaisa monitorings. Plānots izvietot pilsētas fona un transporta piesārņojuma avotu ietekmes stacijas, kas ļaus kontrolēt atmosfēras gaisa piesārņojumu un tā ietekmi uz cilvēka veselību.  Plānotais stāvoklis – uzlabosies. | Pilsētas teritorijā atrodas dzelzceļa mezgls, kurā izvietotas pasažieru stacijas "Daugavpils" un "Grīva", Daugavpils vagonu šķirošanas parks, kā arī pilsētas teritoriju vairākos virzienos sadala dzelzceļa sliežu ceļi (Krustpils-Daugavpils, Daugavpils-Indra-Latvijas valsts robeža). Dzelzceļa darbības ietekme uz pilsētvidi 2020.-2023. gados samazinājās, jo kravu pārvadājumu apjomi pa dzelzceļu Latvijā pēdējos gados samazinās, kas ietekmē arī Latvijas dzelzceļa Daugavpils kustības vadības distances darbību.  Lai nodrošinātu tranzīta koridoru konkurētspējas paaugstināšanu, VAS „Latvijas dzelzceļš” plāno veikt Daugavpils dzelzceļa mezglu rekonstrukciju un modernizāciju.  Laika posmā (2020.-2023.g.) grants ceļu garums samazinājās par 9.88 km, savukārt ar cietu segumu ielu posmu garums palielinājās par 16.64 km, t.sk. izbūvēti jauni ielu posmi ar cieto segumu 6.76 km garumā. 2023.gadā kopējais tiltu un ielu garums Daugavpils valstspilsētas teritorijā sastāda 333.5 km, 69,54% ar asfaltbetona un citu bitumizēto segumu un 30,45% ar šķembu un grants segumu.  Pašvaldības ielu seguma uzlabošana samazina putekļu daļiņu daudzumu gaisā un palielina vides drošības aspektus. Pamatā ielu uzlabošanas darbi ir veikti Viduspoguļankas, Judovkas, Grīvas, Rugeļu, Niderkūnu, Jaunbūves apkaimēs, nodrošinot augstākas kvalitātes dzīves vidi iedzīvotājiem.   |  |  |  |  |  |  | | --- | --- | --- | --- | --- | --- | | **Ielu segums un to garumi 2020.-2023.g.** | | | | | | |  | **Ielas segums – asfalts (garums km)** | **Ielas segums – bruģakmens (garums km)** | **Ielas segums – betons (garums km)** | **Ielas segums – grants (garums km)** | **Ielu garums km** | | 2020.gads | 205,089 | 7,527 | 2,680 | 111,444 | 326.74 | | 2021.gads | dati nav pieejami | dati nav pieejami | dati nav pieejami | dati nav pieejami | dati nav pieejami | | 2022.gads | 218,841 | 8,141 | 2,680 | 102,639 | 332.301 | | 2023.gads | 221,049 | 8,212, | 2,680 | 101,559 | 333,5 |   Daugavpils valstspilsētas pašvaldība laika posmā no 2020. līdz 2023.gadam veikusi vairākus ielu atjaunošanas un uzlabošanas darbus:   |  |  |  |  |  | | --- | --- | --- | --- | --- | | **Ielu atjaunošanas un uzlabošanas darbi 2020.-2023.g.** | | | | | |  | 2020.gads | 2021.gads | 2022.gads | 2023.gads | | Ielu cietā seguma remonts (m2) | 6 489 | 4 272 | 7 046 | 8 313,69 | | Grants ceļu greiderēšana un uzkopšana (km) | 11 780 | 5 159 | 2 479 | 3 932 |   2020.gadā veiktie ielu infrastruktūras pārbūves darbi:   * grants seguma ielu pārbūves darbi Ļermontova ielas posmā no Baznīcas ielas līdz Pārdaugavas ielai; Kājnieku ielas posmā no Tirgoņu ielas līdz Transporta ielai; * pārbūves darbi Rīgas ielas posmā no Cietokšņa ielas līdz Ģimnāzijas ielai; * pārbūves un satiksmes drošības uzlabošanas darbi Čiekuru ielā (posmā no 18.novembra ielas līdz Čiekuru ielai 6), Viestura ielā (posmā no Imantas ielas līdz Lāčplēša ielai), Jātnieku ielā (posmā no Aizplisētas ielas līdz Smilšu ielai), Cēsu un Motoru ielu krustojumā; * 11 ielu asfaltbetona seguma remontdarbi; * pārbūvētas 12 ielu gājēju ietves ar mākslīgo bruģakmens segumu, nodrošinot vides pieejamību personām ar kustību traucējumiem.   2021.gadā veiktie ielu infrastruktūras pārbūves darbi:   * grants seguma ielu pārbūves darbi Līksnas ielā (posmā no Līksnas ielas 1 līdz Ormaņu ielai), Skolas ielā (posmā no Komunālās ielas līdz Blaumaņa ielai), Pieneņu ielā (posmā no Komunālās ielas līdz Blaumaņa ielai); * ielu pārbūves un atjaunošanas darbi Miera ielā (posmā no Grodņas ielas līdz Smilšu ielai), Cietokšņa ielā (posmā no Sporta ielas līdz Cietokšņa ielai 82), Sloku ielā (posmā no Siguldas ielas līdz Silikātu ielai), Liepu ielā (posmā no Siguldas ielas līdz Silikātu ielai), Baznīcas ielā (posmā no Liginišķu ielas līdz Staburaga ielai); * pārbūves un satiksmes drošības uzlabošanas darbi Bauskas ielā (posmā no Jelgavas līdz Tukuma ielai), Grodņas ielā (posmā no Siguldas līdz Strādnieku ielai), Miera ielā (posmā no Kauņas ielas līdz Dobeles ielai), Brjanskas ielā (posmā no Sēlijas ielas līdz Lielai ielai); * 17 ielu asfaltbetona seguma remontdarbi.   2022.gadā veiktie ielu infrastruktūras pārbūves darbi:   * pabeigti pārbūves un atjaunošanas darbi Brjanskas ielā (posmā no Sēlijas ielas līdz Lielai ielai), Bauskas ielā (posmā no Jelgavas ielas līdz Tukuma ielai), Miera ielā (posma Kauņas ielas līdz Dobeles ielai); * 28 ielu asfaltbetona seguma remontdarbi; * pārbūvētas 2 ielu gājēju ietves, nodrošinot vides pieejamību personām ar kustību traucējumiem; * uzsākta vairāku ielu pārbūves projektu izstrāde, t.sk. uzsākta Vienības tilta pāri Daugavas upei pārbūves projekta izstrāde.   2023.gadā veiktie ielu infrastruktūras pārbūves darbi:   * piebraucamā ceļa pie kapiem 18.novembra ielas 214 atjaunošana; * gabionu atjaunošana Aiviekstes ielas posmā no Sēlijas ielas līdz Lielai ielai; * veikti ielu pārbūves un atjaunošanas darbi Ūdens ielā (posmā no Baznīcas ielas līdz Ūdens ielai 143), Smilšu ielā (posmā no Valkas ielas līdz Jātnieku ielai); * veikti 16 ielu asfaltbetona seguma remontdarbi; * pārbūvētas 1 ielas gājēju ietves, nodrošinot vides pieejamību personām ar kustību traucējumiem; * uzsākta vairāku ielu pārbūves projektu izstrāde, t.sk. turpinās Vienības tilta pāri Daugavas upei pārbūves projekta izstrāde; * 63500 m2 platība tika veikta grants ielu atputekļošana.   ERAF projekta “Smilšu - Smiltenes transporta mezgla 1.kārtas būvniecība” ietvaros tika izbūvēta Smilšu - Smiltenes transporta mezgla 1.kārta, nodrošinot pilsētas savienojamību ar TEN-T tīklu (Smiltenes ielas divlīmeņu krustojuma pārvada ar pievadiem būvniecība līdz Smilšu un Kauņas ielu krustojumam).  2021.gada uzsākta būvprojekta izstrāde satiksmes pārvada ar pievadceļiem izbūvei Smiltenes un Kandavas ielu rajonā (2.kārta).  No 2020. gada līdz 2023. gadam pašvaldība ir īstenojusi vairākus satiksmes infrastruktūras uzlabošanas projektus:   * 2020.gadā tika pārbūvēta un 2021.gadā nodota ekspluatācijā tramvaju līnija – 2,06 km garumā posmā Vienības iela - Stacijas iela, 18. novembra un Ventspils ielu krustojumā Kohēzijas fonda projekta “Videi draudzīga sabiedriskā transporta attīstība Daugavpils pilsētā” ietvaros; * veikta tramvaju līnijas pārbūve un kontakttīklu būvniecība posmā Parādes iela - Cietokšņa iela – Cietoksnis (1,5 km); * 2022.gadā veikts tramvaju ceļu 18. novembra – Valkas krustojuma ielu tekošais remonts (sliežu un sliežu stiprinājuma komplekta un koka gulšņu maiņa, asfalta seguma atjaunošana); * 2023.gadā pabeigti būvdarbi vairākos tramvaja sliežu pārbūves objektos: Smilšu ielas no Valkas ielas līdz Jātnieku ielai (0,7 km), Jātnieku ielas no Smilšu ielas līdz Depo teritorijai (0,9 km), kā arī tramvaju maršruta no 18. novembra un Ventspils ielu krustojuma līdz Jāņa ielai (2,9 km). Projekta “Videi draudzīga sabiedriska transporta attīstība Daugavpils pilsētā, 2.kārta” ietvaros pabeigta jaunas tramvaju līnijas būvniecība Vaiņodes ielas posmā (no tramvaju Depo Jātnieku iela 90 līdz galapunktam “Stropi”), kā rezultātā ir savienotas divas nozīmīgas pilsētas apkaimes – Ķīmija un Stropi; * no 2022.gada augusta līdz 2023.gada novembrim iegādāti 47 jauni autobusi (39 ar CNG un 8 ar elektrību darbināmi). Nodrošināts SEG emisiju samazinājums par 18,3%. * Kohēzijas fonda projekta ‘Videi draudzīga un integrēta mobilitāte Daugavpils pilsētā” ietvaros iegādāti 4 jauni četrasu tramvaju vagoni.   Tramvaju infrastruktūru pilsētā veido 25,2 km sliežu ceļi, 25,2 km kontakttīkli un 4 pārveidošanas apakšstacijas, kas nodrošina pasažieru pārvietošanos pilsētas centrā un savienojumus ar vairākām apkaimēm: Cietokšņa, Esplanādes, Jaunbūves, Ķīmijas, Vecstropu un Jauno Stropu apkaimēm.  Pilsētas iedzīvotāju veselīga dzīvesveida veicināšanai būtiski ir izveidot velo transportam atbilstošu infrastruktūru, kas savienotu pilsētas apkaimes ar reģionālajiem velo maršrutiem un Eiropas velo tīklu.  2020.-2023.gados ielu pārbūves projektu ietvaros ir izbūvēti atsevišķi gājēju-veloceļu posmi, uzstādītas atbilstošas ceļa zīmes un ierīkots horizontālais apzīmējums. Uzstādītas velo novietnes pilsētas apkaimēs pie atsevišķām vispārējās un profesionālās izglītības iestādēm, blakus tirdzniecības centriem, kā arī pie pašvaldības un valsts iestādēm.  Saskaņā ar DVPI „Komunālās saimniecības pārvalde” datiem 2020.gadā kopējais veloceļu garums bija 16.7 km, savukārt 2024.gada – 44.47 km. Līdz ar to laika posmā no 2020.gada līdz 2024.gadam pilsētā pieauga par 62.4% veloceļu garums.  Veloceļu saraksts Daugavpils valspilsētas pašvaldībā:   * 18.novembra ielā – 3.670 km; * Bruģu ielas posmā no 18.novembra ielas līdz Ūdensvada ielai – 1.378 km; * Cēsu ielas posmā no Cēsu ielas 6 līdz Krasta ielai – 0.185 km; * Daugavas ielā – 0.789 km (Cietoksnī), Daugavas ielas posmā no Cietokšņa ielas līdz Parādes ielai – 1.230 km; * Dunduru ielā – 3.400 km; * Jātnieku ielā – 2.757 km; * Kauņas ielas posmā no Višķu ielas līdz Siguldas ielai – 8.486 km; * Latgales ielā – 1.671 km; * Rīgas ielas posmā no Stacijas ielas līdz Daugavas ielai – 1.249 km; * Rūpniecības ielas posmā no Stiklu ielas līdz Jelgavas ielai – 0.749 km; * Vaiņodes ielā – 0,124 km; * Varšavas ielas posmā no 18.novembra ielas līdz Smilšu ielai – 0,989 km; * Ventas iela posmā no Vizbuļu ielas līdz Vidzemes ielai – 2.300 km; * Vidzemes iela posmā no Ventas ielas līdz Skostu ielai – 8,829 km; * Višķu iela posmā no Kauņas ielas līdz Mendeļejeva ielai – 0,620 km; * Aizpilsētas parkā – 0,675 km; * Cietokšņa ielas posmā no Sakņu ielas līdz Daugavas ielai – 1.110 km; * Rēzeknes ielas posmā no Sausā ielas līdz Piekrastes ielai – 0,930 km; * Piekrastes ielas posmā no Rēzeknes ielas līdz Zeltkalna ielai – 1.190 km; * Odu ielā no Vaļnu ielas – 0.270 km; * Pušķina ielas posmā no Dobeles ielas līdz Kauņas ielai – 1,080 km; * Imperatora ielas posmā no Odu ielas līdz Mihaila ielai – 0,310 km; * Aleksandra ielas posmā no Heķeļa līdz Imperatora ielai – 0,480 km.   Emisijas kvotu izsolīšanas instrumenta projekta „Siltumnīcefekta gāzu emisiju samazināšana ar viedajām apgaismojuma tehnoloģijām Daugavpils pilsētā” Nr. EKII-3/26 ietvaros pilsētas centrā tika uzstādīts auto plūsmas detektors, gaisa piesārņojuma un laika apstākļu modulis. Iegūtie dati ir pieejami iedzīvotājiem pašvaldības interneta vietnē Vides sadaļā pie gaisa kvalitātes monitoringa. Informatīvā rakstura dati tiek atjaunoti ik pēc astoņām stundām. Tiešie nevalidētie dati kalpo kā indikatīvs novērtējums gaisa piesārņojuma pakāpei pilsētas centrā.  Daugavpils valstspilsētas teritorijā nav izvietota valsts gaisa monitoringa stacija (VSIA “LVĢMC”), līdz ar to netiek veikts gaisa kvalitātes nepārtraukts monitorings.  Atmosfēras gaisa kvalitātes pilnvērtīga novērtējuma nodrošināšanai visā Latvijas teritorijā ir nepieciešama monitoringa staciju tīkla paplašināšana, par pamatu ņemot emisiju avotu daudzumu, iedzīvotāju skaitu un blīvumu, modelēšanas rezultātus un mobilās gaisa kvalitātes stacijas mērījumu rezultātus. Provizoriski jaunas pilsētas fona un transporta piesārņojuma avotu ietekmes stacijas varētu uzstādīt 18.novembra ielā. Izvēlētais staciju izvietojums ļaus kontrolēt atmosfēras gaisa piesārņojumu un tā ietekmi uz cilvēka veselību pilsētā ar otro lielāko iedzīvotāju skaitu un blīvumu un kur novērojams nozīmīgs emisiju daudzums. |
| **Stacionāro avotu emisijas** | Stacionāro emisiju avoti pilsētā ir ražošanas uzņēmumu tehnoloģiskās iekārtas, siltumcentrāļu un katlu māju iekārtas, degvielas un ķīmisko vielu uzglabāšanas cisternas, kas emitē vidē gaistošos organiskos savienojumus. |
| Rūpniecības attīstība atkarībā no uzņēmējdarbības veida var radīt jaunu piesārņojuma slodzi, piemēram, var palielināties piesārņojums gaisā un troksnis, kas var negatīvi ietekmēt pieguļošajās teritorijās esošās dzīvojamās teritorijas. Ražošanas objektu apbūves teritoriju attīstība – attīstoties attiecīgiem ražošanas veidiem, var pieaugt novadītā piesārņojuma daudzums gaisā.  Plānotais stāvoklis – var nemainīties/ pasliktināties.  Iespējamo ietekmi uz vidi kopumā var vērtēt kā neitrālu vai nebūtiski negatīvu, jo netiek plānoti ražošanas objekti ar būtisku ietekmi uz vidi. | Nozīmīgākie uzņēmējdarbības virzieni apstrādes rūpniecībā Daugavpils valstspilsētas teritorijā ir metālapstrāde un mašīnbūve, kokapstrāde un mēbeļu ražošana, tekstilizstrādājumu un apģērbju ražošana, pārtikas produktu un dzērienu ražošana, nemetālisko minerālu izstrādājumu, ķīmisko vielu un ķīmisko produktu ražošana, u.c., kas ir vieni no nozīmīgākajiem stacionāro emisiju avotiem pilsētā.  Saskaņā ar Valsts statistiskā pārskata "2-Gaiss" datiem piesārņojošo vielu apjoms no organizācijām, kuras atskaitās par emitētajām piesārņojošajām vielām, no 2020.gada līdz 2023.gadam kopā sastādīja 1 042 311,38 tonnas:   |  |  |  |  |  | | --- | --- | --- | --- | --- | |  | **2020.gads** | **2021.gads** | **2022.gads** | **2023.gads** | | Iekārtu skaits | 2 037 | 1 980 | 1 825 | 1 756 | | Piesārņojošās vielas (tonnas) | 559 104,07 | 188 009,13 | 138 503,72 | 156 694,46 |   2020.gadā emitētas 559 104,07 t piesārņojošās vielas, bet 2022.gadā 138 503.72 t piesārņojošās vielas. Piesārņojošo vielu apjoms 2020.gadā var tikt skaidrots ar iekārtu skaita pieaugumu, par kuru daudzumu tiek sniegti dati pārskatos par gaisa aizsardzību. Iekārtu skaits no 2020.gada līdz 2023.gadam samazinājās par 281 vienību.  Visvairāk no piesārņojošajām vielām tiek emitēts oglekļa dioksīds, oglekļa oksīds un slāpekļa dioksīds, kas galvenokārt veidojas sadedzināšanas procesā. No 2020.gada samazinājās oglekļa dioksīda, slāpekļa dioksīda, piesātināto ogļūdeņražu. Samazinājās atsevišķu bīstamu piesārņojošo vielu emisijas – solventnaftas, bet pieauga ksilola emisijas, kas veidojas ražošanas procesos (krāsošanā).   |  |  |  |  |  | | --- | --- | --- | --- | --- | | **Emitētās piesārņojošās vielas** | **2020.gads.** | **2021.gads.** | **2022.gads.** | **2023.gads.** | | Oglekļa dioksīds | 558 481,59 | 187 259,05 | 137 724,97 | 155 924,71 | | Oglekļa oksīds | 190,03 | 264,59 | 307,07 | 287,00 | | Slāpekļa dioksīds | 175,65 | 174,74 | 148,37 | 131,72 | | Cietās izkliedētās daļiņas | 56,83 | 73,97 | 39,20 | 62,60 | | Gaistošie organiskie savienojumi (GOS) | 104,54 | 122,21 | 110,95 | 108,22 | | Daļiņas PM10 | 29,20 | 43,23 | 70,36 | 77,95 | | Piesātinātie ogļūdeņraži | 7,36 | 2,65 | 0,01 | 0,01 | | Dzelzs oksīds (mīnijs) | 6,26 | 6,69 | 7,16 | 7,52 | | Sēra dioksīds | 5,00 | 5,60 | 4,24 | 6,28 | | Slāpekļa oksīdi (NOx) | 6,41 | 15,68 | 14,55 | 14,77 |   Teritorijas plānojumā noteikts, ka ražošanas attīstībai prioritāte ir vietās, kur ir iespējams inženiertīklu nodrošinājums. Plānojumā ražošanas uzņēmumu izvietojumam un darbībai ir noteikti ierobežojumi (attālumi no dzīvojamās apbūves), kas ir saistīti ar vides kvalitātes apsvērumiem un iespējamo sadzīvisko traucējumu novēršanu. |
| Energoresursi.  Atjaunojamo energoresursu īpatsvara palielināšana centralizētās apkures nodrošināšanā.  Plānotais stāvoklis – var nemainīties/ uzlabosies. | Vieni no nozīmīgākajiem piesārņojošo vielu emisiju avotiem Daugavpils valstspilsētas teritorijā ir trīs siltumcentrāles, kuras apsaimnieko PAS „Daugavpils siltumtīkli”, nodrošinot centralizēto siltumapgādi pilsētā. Siltumcentrāles ietekmē gaisa kvalitāti Gajoka, Jaunbūves, Čerepovas, Ķīmijas un Centra apkaimēs.  PAS „Daugavpils siltumtīkli” ražo siltumenerģiju 3 siltumcentrālēs un 10 lokālajās katlumājās, 8 no kurām ir pilnībā automatizētas. Kā arī ekspluatē ~120 km siltumtīklu.  Uzņēmumā tiek uzturētas un aktualizētas Kvalitātes un energopārvaldības sistēmas, atbilstoši starptautisko standartu ISO 9001 un ISO 50001 prasībām, kas tiek izmantotas kā instruments uzstādīto mērķu sasniegšanai un darba efektivitātes novērtēšanai kā ražošanas, tā arī vadības procesos.  Uzņēmums pastāvīgi strādā pie ražošanas iekārtu modernizācijas un siltumtīklu optimizācijas, lai maksimāli mazinātu ražošanas izmaksas un siltumenerģijas zudumus pārvades un sadales laikā.  2020.gadā realizētie lielākie projekti: SC1 uzstādīts dabasgāzes kurināmā katls ar jaudu 20kW; SC1 katlam K-4 uzstādīta dūmgāzu utilizācijas iekārta; SC3 uzstādīts jauns tīkla ūdens sūknis; SC3 veikts tīkla ūdens kolektora kapitālais remonts; pārbūvēti maģistrālie siltumtīkli no Cietokšņa ielas līdz Balvu ielas ar atzarojumiem; pārbūvēti maģistrālie siltumtīkli no Liepājas un Valmieras ielu krustojumā līdz Jātnieku un Smilšu ielu krustojumā ar atzarojumiem.  2021.gadā realizētie lielākie projekti: SC1 modernizēta kondensāta lietderīgas izmantošanas sistēma; katlam K-4 uzstādīts jauns recirkulācijas sūknis, veikts gāzejas apvadlīnijas kapitālais remonts un modernizēta vadības sistēma; SC2 katlam K-5 uzstādīts kondensācijas ekonomaizers, kurā no aizplūstošajām dūmgāzēm tiek uzkarsēts katla barošanas ūdens, tādējādi ietaupot kurināmo; SC3 pabeigta 2019.gadā uzsāktā siltumavota pārbūve, veicot jaunas biomasas katlumājas N=32MW un biomasas noliktavas būvniecību. Projekta realizācija ļauj samazināt siltumenerģijas ražošanas procesa atkarību no dabasgāzes piegādēm, samazināt fosilā kurināmā patēriņu un CO2 emisijas atmosfērā. LK7 "Vecstropi" uzstādīts ūdenssildāmais katls N=1,2MW un saules paneļi (P=0,02MW), kas ļauj daļēji nodrošināt avota elektroapgādi; Cēsu ielas 20A un Cēsu ielas 22 māju siltumapgādes nodrošināšanai uzbūvēta jauna lokālā katlumāja N=0,3MW; Križu apkaimes siltumapgādes vajadzībām no neatkarīga siltumenerģijas ražotāja pārņemta īpašumā katlumāja ar šķeldas kurināmo.  2022.gadā PAS "Daugavpils siltumtīkli" aktīvi diversificēja kurināmo, proti, dabasgāzes vietā lietoja propāna-butāna maisījumu un dīzeļdegvielu pēc izdevīguma principa, koksnes biomasu iepirka par reālajā laikā zemākajām cenām. Pateicoties dažādu kurināmā veidu efektīvai lietošanai dabasgāzes vietā: SC1, SC2, LK7, izmantojot sašķidrināto naftas gāzi, un LK5, LK6, LK7, izmantojot marķēto dīzeļdegvielu, kā arī nesen ekspluatācijā nodotajā šķeldas kurināmā katlumājā SC3 izmantojot koksnes šķeldu, PAS “Daugavpils siltumtīkli” vairākkārtīgi samazināja siltumapgādes tarifu. 2022.gadā realizētie lielākie projekti: SC1 veikts katla K-4 kapitālais remonts; SC3 nodota ekspluatācijā jauna biomasas katlumāja N=32MW ar biomasas noliktavu, uzstādīti ekonomaizeri, kas ļauj dūmgāzu siltumu izmantot tīkla ūdens uzsildīšanai un dod līdz 6MW papildjaudu; LK1 katlam K-3 uzstādīts kondensācijas ekonomaizers, kas ļauj dūmgāzu siltumu izmantot tīkla ūdens uzsildīšanai, uzstādīti saules paneļi (P-15kW); LK5 uzstādīti saules paneļi (P=15kW); rekonstruēta siltumkamera (2k-11) Tautas un Andreja Pumpura ielu krustojumā.  2023. gadā realizētie lielākie projekti: SC1 tīkla piebarošanas ūdens sagatavošanas sistēmas rekonstrukcija, ūdenssildāmo katlu degļu pārbūve un ieregulēšana; SC2 tīkla ūdens sūkņa SN-62 nomaiņa pret sūkni U=0,4 kV komplektā ar frekvences pārveidotāju, ūdenssildāmo katlu degļu pārbūve un ieregulēšana; SC3 dūmgāžu siltuma utilizācijas iekārtu uzstādīšana katlam K-10; LK1 veikta ūdenssildāmā katla K-2 (N=5MW) nomaiņa; LK2 uzstādīti saules paneļi (P=11kW), kas ļauj daļēji nodrošināt avota elektroapgādi; maģistrālo siltumtīklu pārbūve Andreja Pumpura ielā no 9k-29 Višķu ielā līdz 9k-46 Jātnieku ielas krustojumā ar atzarojumiem, kas ļauj samazināt siltumenerģijas zudumus un kaitīgos izmešus atmosfērā.  2023.gadā turpinās kondensācijas un rotācijas ekonomaizera (N=20MW) uzstādīšana ūdenssildāmajam katlam K-2, saules paneļu (P=70kW) uzstādīšana; šķeldas kurināmā katlumājas N=20÷24MW būvniecība; saules paneļu (P=120kW) uzstādīšana.  PAS „Daugavpils siltumtīkli” plāno arī nākošajā plānošanas periodā veikt nozīmīgus ieguldījumus, lai uzlabotu uzņēmuma darbības ekoloģiju (jaunu katlumāju ar biomasas kurināmo būvniecība, jaunu dūmeņu ierīkošana siltumcentrālēs, maģistrālo siltumtīklu rekonstrukcija, utt.), tādējādi līdz 2025. gadam plānoto pasākumu realizācijas rezultātā tiek plānots aprēķinātās siltumenerģijas zuduma samazināšanās ~ 10 000 MWh, kurināmā patēriņa samazinājums ~ 1 200 tūkst.n.m3, dabasgāzes un kaitīgo izmešu samazinājums par ~ 1,6 t (precīzāki rādītāji tiks aprēķināti projektos).  Secinājumi: Palielinot atjaunojamo energoresursu īpatsvaru centralizētās apkures nodrošināšanā, tiek samazinātas saražotās enerģijas radītās CO2 emisijas, uzlabojas gaisa kvalitāte un samazinās ietekme uz klimata pārmaiņām. |
| **Troksnis** | |
| Teritorijas plānojuma TIAN noteiktas prasības aizsardzībai pret troksni un piesārņojumu. Atsevišķās funkcionālajās zonās tiek aizliegts veikt darbības, kas negatīvi ietekmē apkārtējo vidi un iedzīvotājus. Galvenie trokšņu avoti ir dzelzceļš un autotransports.  Attīstoties attiecīgiem ražošanas veidiem, var pieaugt transporta plūsma un līdz ar to troksnis. Tas var negatīvi ietekmēt pieguļošajās teritorijās esošās dzīvojamās teritorijas.  Plānotais stāvoklis - var nemainīties/pasliktināties. | Trokšņa avoti pilsētā ir ražošanas uzņēmumi, autotransports un dzelzceļš. Troksnis, kas tiek radīts būvniecības procesā, lielākoties ir īslaicīgs, bet troksnis, kas nāk no transporta un ražošanas uzņēmumiem, var būt ar ilglaicīgāku raksturu.  Trokšņu kartes un rīcības plāns trokšņu samazināšanai, saskaņā ar spēkā esošo likumdošanu, jāizstrādā aglomerācijai ar iedzīvotāju skaitu vairāk nekā 100 000. Saskaņā ar CSP datiem Daugavpils valstspilsētā uz 01.01.2024. iedzīvotāju skaits bija 77799. Savukārt, ņemot vērā to, ka Daugavpils ir otra lielākā pilsēta pēc iedzīvotāju skaita, kā arī tajā ir izvietotas nozīmīgas ražošanas teritorijas un transporta infrastruktūra, pilsētā būtu nepieciešamas izstrādāt sistēmu, kas veiktu trokšņa līmeņa novērtēšanu, kā arī tā ietekmi un noteiktu iespējamos pasākumus tā ietekmes mazināšanai.  Secinājumi: Trokšņa pārsniegumam visbiežāk ir īslaicīgs raksturs, kas pamatā rodas no satiksmes radītā trokšņa. Maksimālais vilciena trokšņu līmenis ir līdzīgs auto satiksmes radītājam. |
| **Smakas** | |
|  | Saskaņā ar Valsts statistiskā pārskata "2-Gaiss" datiem piesārņojošo vielu apjoms (smakas) no organizācijām, kuras atskaitās par emitētajām piesārņojošajām vielām, no 2020. gada līdz 2023. gadam kopā sastādīja 9 672 562 509,9 tonnas:   |  |  |  |  |  | | --- | --- | --- | --- | --- | |  | **2020.gads** | **2021.gads** | **2022.gads** | **2023.gads** | | Iekārtu skaits | 2 037 | 1 980 | 1 825 | 1 756 | | smakas (tonnas) | 2 369 960 400,00 | 1 631 415 966,07 | 4 296 754 100,28 | 3 744 392 443.24 |   Par smaku ietekmes mazināšanu atbild piesārņojošās darbības operators, juridiskā vai fiziskā personai, kuras piesārņojošās darbības dēļ ir radīti smaku traucējumi. Smaku traucējuma novērtējumu veic un, ja tiek pārsniegts smakas mērķlielums, kas noteikts Ministru kabineta 2004.gada 27.jūlija noteikumi Nr.626 “Noteikumi par piesārņojošas darbības izraisīto smaku noteikšanas metodēm, kā arī kārtību, kādā ierobežo šo smaku izplatīšanos”. |

1.1.2. ŪDEŅI

|  |  |
| --- | --- |
| **Plānošanas dokumenta/ SIVN uzdevumi, plānotais stāvoklis/ normatīvos aktos noteikts** | **Rezultāti, situācijas raksturojums** |
| **Virszemes ūdeņu kvalitāte** | |
| Turpināt veikt ūdensobjektu monitoringu, turpināt labiekārtošanas darbus, ezeru piekrastes tīrīšanu un ainaviskā stāvokļa uzlabošanu. Sekmēt izkliedētā un punktveida piesārņojuma samazināšanu. Ņemot vērā pilsētas teritorijā esošo lielo skaitu ūdensobjektu - veikt regulāru pilsētas ūdensobjektu apsekošanu, ekoloģiskā stāvokļa novērtēšanu, piesārņojuma avotu identifikāciju un nepieciešamo pasākumu plānu izstrādi.  Stāvoklis var nemainīties/uzlaboties. | Daugavpils valstspilsētas virszemes ūdensteces un ūdenstilpes ietilpst Daugavas baseina apgabalā. Lielākā pilsētas ūdenstece ir upe Daugava, kas plūst cauri pilsētas teritorijai 16 km garumā. Mazas upes ir Laucesa, Šuņica, Čornaja un Meļņička.  Pilsētas teritorijā atrodas vairāki ezeri (Lielais Stropu ezers, Mazais Stropu ezers, Šuņazars, Stropaka ezers, Trikarts, Mazais Trikartu ezers, Zirgazars, Plocins, Gubiščes ezers, Torfjanka, Porohovka), divas mākslīgas ūdenstilpes (Ruģeļu un Esplanādes), trīs dīķi (Ruģeļu, Vītolu ielas un Valkas ielas), Stropu kanāls, Mežciema avots un Esplanādes purvs.  Daugavas upes baseina apgabalam izstrādāts Daugavas upju baseinu apgabalu apsaimniekošanas plāns un plūdu riska pārvaldības plāns 2022.- 2027.gadam, kurā no Daugavpils pilsētas teritorijā esošajiem ūdensobjektiem iekļaujas – Laucesa (D496), Daugava (D487, D500), Lielais Stropu ezers (E155) un Šuņezers (E001), šo ūdensobjektu kvalitāte tiek vērtēta kā vidēja un mērķis ir sasniegt labu ekoloģisko kvalitāti.  Pašvaldība ezeros regulāri papildina zivju resursus. Ezeru kvalitātes uzlabošanai tika izstrādāti ezeru apsaimniekošanas un ekspluatācijas noteikumi ezeru apkārtnes un ūdens izmantošanai.  Pašvaldība veic ūdens objektu labiekārtošanas pasākumus, kuru ietvaros tiek uzlabota pilsētvides rekreācijas infrastruktūra, samazināta eitrofikācija un minimizēta antropogēna ietekmē. Lai uzlabotu virszemes ūdeņu kvalitāti, tiek pastiprināti uzraudzīta un novērsta arī patvaļīgā būvniecība ūdensobjektu aizsargjoslās.  Lai uzlabotu Daugavpils valstspilsētas ūdensobjektu kvalitāti, Pašvaldība savu iespēju robežās ikgadēji veic dažādus labiekārtošanas un teritoriju sakārtošanas darbus:   * augsnes un ūdens piesārņojošo stihisko izgāztuvju likvidācija; * pilsētas ezeru un ūdenskrātuvju peldvietu ūdens kvalitātes kontrole; * peldvietu sakārtošana, piekrastes attīrīšana no apauguma, teritorijas ainaviskā stāvokļa uzlabošana; * lietus ūdens kanalizācijas tīklu uzturēšana; * jaunu vides objektu izveide (piemērām, peldošā tipa strūklaka Lielajā Stropu ezerā, pontona piestātne Daugavas upes krastā, utt.); * jauna infrastruktūra pie ūdens objektiem (skatīt ziņojuma sadaļu – DABA - rekreācijas teritorijas); * 2020.gadā Daugavpils pilsētas pašvaldības iestāde „Komunālās saimniecības pārvalde” piedalījās trijos Zivju fonda projektos, kā rezultātā tika izstrādātas rekomendācijas Lielā Stropu ezera zivju resursu turpmākai apsaimniekošanai un veica pilsētas ezeru zivju resursu pavairošanu (Lielā Stropu ezers, Šuņazers, Maza Stropu ezers, Stropaka ezers, Esplanādes ūdenstilpe); * Daugavpils valstspilsētas pašvaldības iestādes „Komunālās saimniecības pārvalde” vides aizsardzības inspektori Daugavpils ūdenstilpnēs pastāvīgi nodrošina malu zvejas preventīvos pasākumus.   Plānojot virszemes ūdeņu kvalitātes uzlabošanas pasākumus, īpaša uzmanība tiek pievērsta Daugavai, Laucesai, Šuņazaram, Lielajam Stropu ezeram, kuri iekļauti ūdensobjektu sarakstā, kuros pastāv risks nesasniegt Ūdens apsaimniekošanas likumā noteikto labu virszemes ūdeņu stāvokli likumā paredzētajā termiņā (saskaņā ar MK noteikumiem Nr.418 „Noteikumi par riska ūdensobjektiem).  Būtiskākie riska cēloņi Daugavai ir plūdu risks un citas ietekmes (pastiprināta urbānā vai rekreācijas slodze, dabiskie apstākļi); Laucesai – plūdu risks; Šuņazaram - izkliedētais piesārņojums, plūdu risks un citas ietekmes (pastiprināta urbānā vai rekreācijas slodze, dabiskie apstākļi); Lielajam Stropu ezeram - plūdu risks un citas ietekmes (pastiprināta urbānā vai rekreācijas slodze, dabiskie apstākļi).  Daugavpilī atrodas valsts LVĢMC novērojumus stacijas: meteoroloģiskā novērojumu stacija un hidroloģisko novērojumu stacijas. |
| **Peldvietas** | |
| Pilsētas ūdenstilpes, īpaši Lielais Stropu, Šuņazars ezeri tiek izmantoti makšķerēšanai, peldēšanai un atpūtai pie ūdeņiem. Labiekārtojuma infrastruktūra ūdeņu pieejamības vietās pietiekami attīstīta.  Stāvoklis var uzlaboties. | Daugavpils valstspilsētā peldsezonas laikā Veselības inspekcijas novēroto peldvietu sarakstā tiek iekļautas trīs oficiālās peldvietas - Lielā Stropu ezera peldvietas (pilsētas peldvieta un peldvieta „Stropu Vilnis”) un Šuņazara peldvieta.  Lielā Stropu ezera peldvietām - pilsētas peldvietai un peldvietai „Stropu Vilnis” katru gadu tiek piešķirta Starptautiskā Vides Izglītības fonda godalga “Zilais karogs”, kas norāda uz vides tīrību, sakoptību, drošību un attīstītu infrastruktūru. Daugavpils pašvaldība regulāri ievēro visus noteikumus, lai izpildītu vides aizsardzības un ilgtspējīgas attīstības faktorus vides kvalitātes uzturēšanai un bioloģiskās daudzveidības aizsargāšanai, garantējot drošu atpūtu tīrā vidē.  Peldvietām tiks noteikti ierobežojumi un drošības pasākumi, lai mazinātu riskus un paaugstinātu peldvietas kvalitāti un pieejamību dažādām iedzīvotāju grupām.  Veselības inspekcija ik gadu publicē kopsavilkumu par peldūdeņu uzraudzību un kontroli, izvērtējot gan peldvietu ūdens kvalitātes datus oficiālajās peldvietās, gan apkopojot informāciju par peldvietu kontroļu rezultātiem. Valsts monitorings tiek nodrošināts tikai oficiālajās peldvietās. Savukārt, domājot arī par neoficiālo peldvietu apmeklētāju ērtībām un drošību, Daugavpils valstspilsētas pašvaldība nodrošina arī neoficiālo peldvietu un atpūtas zonu sakārtošanu un apsaimniekošanu, ikgadēji veicot to monitoringu:   * Ruģeļu ūdenskrātuves peldvieta; * Stropaka ezera peldvieta; * Porohovkas ezera peldvieta; * Esplanādes ūdenskrātuves peldvieta; * Zirgu ezera peldvieta; * Plociņa ezera peldvieta; * Mazā Stropu ezera peldvieta; * Gubiščes ezera peldvieta; * Lielā Trikartu ezera peldvieta.   Ikgadēji iegūtie ūdens paraugu analīžu rezultāti rāda, ka peldvietās ūdens kvalitāte atbilst normatīvo aktu prasībām un tajās droši var peldēties.  2023.gada peldēšanas sezonā Veselības inspekcija konstatēja, ka Šuņazarā ūdens kvalitātes mikrobioloģiskie rādītāji pārsniedz pieļaujamo normu un neatbilst higiēnas prasībām. Līdz atkārtotu pārbaužu rezultātu saņemšanai tika noteikts aizliegums peldēties Šuņazarā. Savukārt Lielajā Stropu ezerā, bija manāma fitoplanktona ziedēšana, bet tā koncentrācija peldūdenī nepārsniedza normu. Tāpēc netika noteikts aizliegums peldēties Lielajā Stropu ezerā. Fitoplanktona ziedēšanu ūdenstilpēs veicina siltie laika apstākļi un bezvējš. |
| **Plūdu risks** | |
| Daugavpils valstspilsēta ir identificēta kā nacionālas nozīmes plūdu riska teritorija, kur pastāv krasta erozijas, pavasara plūdu un lietus radīto plūdu riski.  Stāvoklis var uzlaboties. | Daugavas upes baseina apgabalam izstrādāts Daugavas upju baseinu apgabalu apsaimniekošanas plāns un plūdu riska pārvaldības plāns 2022.- 2027.gadam, kurā no Daugavpils pilsētas teritorijā esošajiem ūdensobjektiem iekļaujas – Laucesa (D496), Daugava (D487, D500), Lielais Stropu ezers (E155) un Šuņezers (E001), šo ūdensobjektu kvalitāte tiek vērtēta kā vidēja un mērķis ir sasniegt labu ekoloģisko kvalitāti.  Daugavpils valstspilsēta ir identificēta kā nacionālas nozīmes plūdu riska teritorija, kur pastāv krasta erozijas, pavasara plūdu un lietus radīto plūdu riski. Lai sasniegtu ūdensobjektu ekoloģiskās kvalitātes mērķus un mazinātu plūdu apdraudējumu, Daugavas upju baseinu apgabala apsaimniekošanas plānā 2022. - 2027. gadam noteikti pasākumi:   | **Ūdensobjekts** | **Pasākums** | | --- | --- | | **Daugava (D487)** | Centralizēto ūdensapgādes un kanalizācijas sistēmu attīstība un rekonstrukcija, jaunu pieslēgumu izveide, notekūdeņu un attīrīšanas iekārtu rekonstrukcija un modernizācija, kā arī atbilstoša notekūdeņu dūņu apsaimniekošana.  Meliorācijas grāvju un caurteku sakārtošana, rakšana un ekspluatācija. | | **Daugava (D500)** | Sanāciju veikšana AS „Daugavpils Lokomotīvju Remonta Rūpnīca” kopā ar PAS „Daugavpils siltumtīkli” SC2 teritorijā Daugavpilī.  Turpināt starpvalstu sadarbību un starptautisko līgumu slēgšanu par pārrobežu piesārņojuma samazināšanu un ūdens kvalitātes uzlabošanu. Kopīgas monitoringa programmas saskaņošana, kopīgs ekoloģiskās kvalitātes novērtējums.  Meliorācijas grāvju un caurteku sakārtošana, rakšana un ekspluatācija. | | **Laucesa (D496)** | Laucesas upes krasta erozijas novēršana un plūdu risku mazināšana Daugavpils valstspilsētā, tas ir grāvju un meliorācijas sistēmas atjaunošana, upes gultnes tīrīšanas/padziļināšana, upes krasta (t.sk. arī aizsargdambja) erozijas novēršanas pasākumi, aizsargdambja pastiprināšana (t.sk. arī lietus ūdens kanalizācijas novadsistēmas iztekas organizēšana), kā arī sūkņu stacijas būvniecība Laucesas upes rajonā. Kā rezultāta, tiks atjaunota 5 ha zaļā infrastruktūra ar nolūku pielāgoties klimata pārmaiņām, nostiprināta 2,54 km piekrastes josla aizsardzībai pret plūdiem un aizsargāti no applūšanas riska iedzīvotāji. | | **Lielais Stropu ezers (E155)** | Labiekārtot atpūtas vietas (gan oficiālās, gan neoficiālās) un nodrošināt atbilstošu atkritumu savākšanu un apsaimniekošanu, kā arī notekūdeņu savākšanas un attīrīšanas risinājumus. | | **Šuņazars (E001)** | Veikt fluorantēna monitoringu virszemes ūdenī ūdensobjektā – E001 Šuņezers. To nepieciešams veikt, lai noskaidrotu attiecīgās vielas koncentrācijas tendenci, ņemot vērā, ka ezerā vai tā sateces baseinā neieplūst notekūdeņi. |   2022.gadā ES projekta „Daugavpils pilsētas aizsargdambja būvniecība Daugavas upes labajā krastā, Nometņu ielas rajonā, plūdu apdraudētajā teritorijā” ietvaros tika izbūvēts aizsargdambis Daugavas upes labajā krastā, Nometņu ielas rajonā, 2.7 km garumā no Ruģeļu ūdenskrātuves līdz Apšu ielai un no Senlejas ielas līdz Nometņu ielas Meļņičkas upes rajonā un veikti krasta erozijas samazināšanas pasākumi, tajā skaitā zaļās infrastruktūras atjaunošana nogāzes nostiprināšanas darbi posmā no Apšu ielas līdz Senlejas ielas 22. Pie Meļņičkas upes tika paredzēta vieta pārvietojamā sūkņa uzstādīšanai, kas darbosies palu laikā, lai pasargātu apkārtējās teritorijas no applūšanas. Dambja uzbērums kalpos ne tikai kā barjera pavasara plūdiem, bet arī kļūs par vietu patīkamām pastaigām un izbraucieniem ar velosipēdu.  Projekta realizācija deva labumu no pretplūdu pasākumiem 4128 iedzīvotājiem.  2023.gada pavasara palu laikā, kad ūdens līmenis Daugavā pie Daugavpils bija sasniedzis 7,55m virs stacijas nulles atzīmes, Daugavpilī Grīvas apkaimē, pavasaru palu ietekmē paaugstinājās gruntsūdeņu līmenis. Gruntsūdeņu līmeņa paaugstināšanās dēļ applūda dzīvojamo māju pagrabi, pagalmi un ēkas. Teritorijas, kuras ir pakļautas gruntsūdeņu applūšanai ir atspoguļotas teritorijas plānojuma grafiskās daļas kartē “Meliorācijas sistēmas un plūdu riska teritorijas”.  Līdz 2027.gadam pilsētas administratīvās teritorijas robežās kā preventīvus, gatavības un aizsardzības pasākumus plānots veikt meliorācijas sistēmu atjaunošanu un uzturēšanu aptuveni 5 km garumā, pasargājot no plūdu riska aptuveni 600 iedzīvotājus, kā arī uzbērt aizsargdambi un uzbūvēt sūkņu staciju/apakšstaciju Laucesas upes (Daugavas pietekas) krastā, lai aizsargātu no applūšanas 8780 iedzīvotājus, kas apdzīvo aptuveni 158 ha lielu teritoriju.  Applūstošās teritorijas un virszemes ūdensobjektu aizsargjoslas robežas ir precizējamas arī turpmākās plānošanas un projektēšanas gaitā, izstrādājot lokālplānojumus, detālplānojumus un būvprojektus un izmantojot kartogrāfisko materiālu ar lielāku mēroga noteiktību, veicot ADTI uzmērīšanu un biotopu izpēti. |
| **Ūdenssaimniecība** | |
| Ūdenssaimniecības kvalitātes uzlabošana un pakalpojumu pieejamības paplašināšana var samazināt novadāmā piesārņojuma daudzumu Daugavas upes baseinu apgabalā.  Stāvoklis var nemainīties/uzlaboties. | Daugavpils pilsētas centralizētās kanalizācijas sistēmas jaunā aglomerācijas robeža un centralizētās ūdensapgādes sistēmas pakalpojumu sniegšanas zonas ietvertas teritorijas plānojuma grafiskās daļas kartēs „IK-2.Inženiertīklu apgāde. Centralizētās ūdensapgādes sistēmas” un „IK-2.Inženiertīklu apgāde. Centralizētās notekūdeņu savākšanas sistēmas”.  2010.gada 14.decembrī, pamatojoties uz Daugavpils pilsētas domes lēmumu Nr.764, starp SIA “Daugavpils ūdens” un Daugavpils pilsētas domi noslēgts līgums par ūdensapgādes un kanalizācijas pakalpojumu sniegšanu, notekūdeņu savākšanu, novadīšanu un attīrīšanu Daugavpils pilsētā. 2021.gada 25.februārī noslēgts jauns līgums uz laiku līdz 2026.gada 31.martam. Papildus pamatdarbības pakalpojumiem ūdenssaimniecības jomā SIA “Daugavpils ūdens” veic ūdens un notekūdeņu laboratorijas analīzes, sniedz decentralizētos kanalizācijas pakalpojumus notekūdeņu apstrādes jomā.  SIA “Daugavpils ūdens” ražošanas procesu vadība tiek organizēta saskaņā ar starptautiskā kvalitātes standarta ISO 9001 prasībām. Lai nodrošinātu enerģijas patēriņa optimizēšanu, uzņēmumā kopš 2020.gada ieviesta sistēma atbilstoši starptautiskajam energopārvaldības standartam ISO 50001.  Ūdensapgādes pakalpojumus SIA „Daugavpils ūdens” nodrošina ar šādiem galvenajiem objektiem:   * Trīs ūdensgūtvēm ar 33 artēziskajiem urbumiem ar kopējo ražotspēju 41 tūkst. m3/dnn: * Ziemeļi (12 artēziskie urbumi, dziļums 76 - 160 m, jauda 30 tūkst. m3/dnn, 8 km garie cauruļvadi savieno ūdensgūtves urbumus ar ūdens attīrīšanas staciju), * Vingri (18 artēziskie urbumi, dziļums 24 - 42 m, jauda 10 tūkst. m3/dnn), * Kalkūni (3 artēziskie urbumi, dziļums 180 - 190 m, jauda 690 m3/dnn); * Ūdens attīrīšanas iekārtas: * „Ziemeļi” (attīra no dzelzs, mangāna, un amonija), * „Kalkūni” (attīra no dzelzs un amonija); * 3 ūdens padeves stacijas pilsētas sadales tīklos; * 9 tīra ūdens pazemes rezervuāri ar kopējo apjomu 14,3 tūkst.m3; * 17 ūdens spiediena paaugstināšanas stacijas; * ūdensvadu sadales tīkli ar diametru no 50 līdz 600 mm un kopējo garumu 291 km.   2020.gadā centralizētajā ūdensvada tīklā tika padoti 3 835.5 tūkst.m3. Ūdensapgādes pakalpojumu realizācijas apjoms 2020.gadā, salīdzinot ar 2019.gadu, samazinājās par 1.8% un sastādīja 3 360.2 tūkst.m3. No kopējā ūdensapgādes pakalpojumu apjoma 73.9% - dzīvojamā fonda klientu patēriņš, 26.1% - nedzīvojamā fonda klientu patēriņš.  2021.gadā centralizētajā ūdensvada tīklā tika padoti 3 955,2 tūkst.m3. Ūdensapgādes pakalpojumu realizācijas apjoms 2021.gadā, salīdzinot ar 2020.gadu, samazinājās par 0.8% un sastādīja 3 334,3 tūkst.m3. No kopējā ūdensapgādes pakalpojumu apjoma 74,4% - dzīvojamā fonda klientu patēriņš, 25.6% - nedzīvojamā fonda klientu patēriņš.  2022.gadā centralizētajā ūdensvada tīklā tika padoti 3 770,2 tūkst.m3 ūdens. Ūdensapgādes pakalpojumu realizācijas apjoms 2022.gadā, salīdzinot ar 2021. gadu, samazinājās par 0,8% un sastādīja 3 231,3 tūkst. m3. No kopējā ūdensapgādes pakalpojumu apjoma 71,6% veido dzīvojamā fonda un 28,4% – nedzīvojamā fonda klientu patēriņš.  2023.gadā centralizētajā ūdensvada tīklā tika padoti 3 686,2 tūkst.m3 ūdens. Sniegto ūdensapgādes pakalpojumu apjoms 2023.gadā, salīdzinot ar 2022.gadu, samazinājās par 2,9% un sastādīja 3 136,3 tūkst.m3. No kopējā ūdensapgādes pakalpojumu apjoma 71,4% veido dzīvojamā fonda un 28,6% – nedzīvojamā fonda klientu patēriņš.  Centralizētās kanalizācijas pakalpojumus SIA „Daugavpils ūdens” Daugavpils pilsētā nodrošina ar šādiem objektiem:   * Bioloģiskās notekūdeņu attīrīšanas iekārtas (jauda 22 tūkst.m3/dienn., maksimālo 50 tūkst.m3/dienn.), kas nodrošina mehānisku un dziļu bioloģisko attīrīšanu un dūņu apstrādi; * 57 kanalizācijas sūkņu stacijas kopā ar galveno staciju „Kandava” (jauda 47 tūkst.m3/dienn.) un palu ūdeņu staciju „Šuņupe”; * Kanalizācijas sadales tīkli 257 km no keramikas, keta un dzelzsbetona caurulēm diametrā 100 - 1500 mm.   Attīrīto notekūdeņu apjoms 2020.gadā sastādīja 3 914.6 tūkst.m3. Kanalizācijas pakalpojumu realizācijas apjoms 2020.gadā, salīdzinot ar 2019.gadu, samazinājies par 1% un sastādīja 3 632.8 tūkst.m3. No kopējā kanalizācijas pakalpojumu realizācijas apjoma 66% - dzīvojamā fonda klientu patēriņš, 34% - nedzīvojamā fonda klientu patēriņš.  Attīrīto notekūdeņu apjoms 2021.gadā sastādīja 3 829.8 tūkst.m3. Kanalizācijas pakalpojumu realizācijas apjoms 2021.gadā, salīdzinot ar 2020.gadu, samazinājies par 1.5% un sastādīja 3 578,7 tūkst.m3. No kopējā kanalizācijas pakalpojumu realizācijas apjoma 67% - dzīvojamā fonda klientu patēriņš, 33% - nedzīvojamā fonda klientu patēriņš.  Attīrīto notekūdeņu apjoms 2022.gadā sastādīja 4 036,0 tūkst.m3. Sniegto kanalizācijas pakalpojumu apjoms 2022.gadā, salīdzinot ar 2021.gadu, samazinājās par 2,3% un sastādīja 3 497,9 tūkst. m3. No kopējā kanalizācijas pakalpojumu apjoma 64% veido dzīvojamā fonda un 36% – nedzīvojamā fonda klientu patēriņš.  Attīrīto notekūdeņu apjoms 2023.gadā sastādīja 4 646,4 tūkst.m3. Sniegto kanalizācijas pakalpojumu apjoms 2023.gadā, salīdzinot ar 2022.gadu, samazinājās par 2,2% un sastādīja 3 421,7 tūkst.m3. No kopējā kanalizācijas pakalpojumu apjoma 63,6% veido dzīvojamā fonda un 36,4% – nedzīvojamā fonda klientu patēriņš.  2020.gadā Eiropas Reģionālās attīstības fonda līdzfinansētā projekta “Energoefektivitātes paaugstināšana Daugavpils pilsētas pašvaldības kapitālsabiedrības ēkās - Ūdensvada ielā 3, Daugavpilī” Nr.4.2.2.0/18/I/008 ietvaros divās uzņēmuma ēkās (Administrācijas ēkā un Ūdensvada un kanalizācijas tīklu nodaļas sadzīves ēkā) tika veikti energoefektivitātes paaugstināšanas darbi. Projekta kopējās izmaksas bez PVN – 1 124 402,52 euro, t.sk. ERAF līdzekļi – 887 520.86 euro.  2020.gadā Kohēzijas fonda līdzfinansētā projekta “Ūdensapgādes un kanalizācijas sistēmas attīstība Judovkas rajonā, Daugavpilī” Nr.5.3.1.0/18/I/001 ietvaros tika uzsākti būvniecības darbi: vairākās Judovkas apkaimes ielās tika izbūvēti ūdenssaimniecības tīkli, tika veikta esošās kanalizācijas sūkņu stacijas RCU jaudas palielināšana; izbūvēti 2 kanalizācijas un 2 ūdensvada dīķeri zem Daugavas upes gultnes, uzsākti KSS būvniecības darbi. Kopumā projekta ietvaros izbūvēti jaunie maģistrālie ūdensapgādes tīkli 10,4 km garumā un kanalizācijas tīkli 9,4 km garumā (t.sk. dīķeri), kā arī ierīkotas 3 jaunas kanalizācijas sūkņu stacijas. Projekta plānotie rezultāti – 1076 iedzīvotāji (356 mājsaimniecības), kuru īpašums tiks pieslēgts pie centralizētās kanalizācijas sistēmas līdz 30.09.2023. Projekta kopējās izmaksas bez PVN – 4 794 790,46 euro, t.sk. KF līdzekļi – 1 775 050,00 euro.  2021.gadā pabeigta maģistrālā ūdensvada renovācija Balvu ielā: atjaunoti trīs ūdensvada bojātie posmi no Stacijas ielas līdz Balvu-Cietokšņa ielu krustojumam. Pateicoties pašvaldības naudas līdzekļu ieguldījumam SIA „Daugavpils ūdens” pamatkapitālā tika veikta centralizēto kanalizācijas tīklu būvniecība Lielā Dārza ielas posmā no Grodņas ielas līdz Lielā Dārza ielai 83.  2022.gadā SIA „Daugavpils ūdens” veica ūdensvada tīklu atjaunošanu Rīgas ielas posmā no Teātra ielas līdz Vienības ielai. Pateicoties pašvaldības naudas līdzekļu ieguldījumam SIA „Daugavpils ūdens” pamatkapitālā tika veikta centralizēto kanalizācijas tīklu būvniecība Bauskas ielas posmā no Tukuma ielas līdz Bauskas ielai 84, centralizēto kanalizācijas tīklu un ūdensvada pievadu būvniecība Siguldas ielas posmā no Grodņas ielas līdz Siguldas ielai 51, centralizēto kanalizācijas tīklu būvniecība Kauņas ielas posmā no Mieras ielas līdz Kauņas ielai 52.  2022.gadā tika pabeigti visi Kohēzijas fonda līdzfinansētā projektā “Ūdensapgādes un kanalizācijas sistēmas attīstība Judovkas rajonā, Daugavpilī”, Nr.5.3.1.0/18/I/001, paredzētie būvniecības darbi un būvobjekti tika nodoti ekspluatācijā. 2022.gada oktobrī pirmie Judovkas apkaimes namīpašnieki, kuri projekta būvniecības laikā veica pieslēgumu izbūvi un noslēdza līgumu ar SIA “Daugavpils ūdens”, uzsāka saņemt drošus un kvalitatīvus centralizētas ūdenssaimniecības pakalpojumus, sajūtot to ērtības un priekšrocības.  Ņemot vērā iedzīvotāju lūgumus, ar mērķi nodrošināt sabiedrisko pakalpojumu sniegšanu, 2022.gadā tika uzsākti būvprojekta izstrādes darbi centralizēto kanalizācijas tīklu būvniecībai Vaboļu ielā posmā no Kaļķu ielas līdz Kājnieku ielai.  2022.gadā SIA “Daugavpils ūdens” turpināja decentralizētās kanalizācijas sistēmas reģistra uzturēšanu. Reģistra izveides mērķis ir sakārtot kanalizācijas notekūdeņu savākšanas procesu, lai pasargātu no piesārņošanas dzeramā ūdens avotus un samazinātu vides piesārņojuma risku ar neattīrītiem notekūdeņiem, t.sk. pievēršot lielāku uzmanību vietām, kur ūdenssaimniecības tīkli nav izbūvēti un decentralizētā kanalizācija var piesārņot vienīgās dzeramā ūdens ņemšanas vietas, proti, grodu akas.  2023.gadā SIA “Daugavpils ūdens” sekmīgi pabeidza Eiropas Reģionālās attīstības fonda līdzfinansētā projekta „SIA “Daugavpils ūdens” tehnoloģisko procesu energoefektivitātes paaugstināšana” Nr.4.2.2.0/21/A/011 īstenošanu. Ūdensapgādes tehnoloģisko procesu energoefektivitātes paaugstināšanai tika uzbūvētas un nodotas ekspluatācijā saules paneļu sistēmas ūdens atdzelžošanas stacijā “Ziemeļi” (jauda 90 kW) un ūdens sūkņu stacijā “Vingri 2” (jauda 70 kW), kā arī ūdensgutnē “Vingri 1” tika uzstādīti 4 jauni ūdens sūkņi. Notekūdeņu attīrīšanas tehnoloģisko procesu energoefektivitātes paaugstināšanai tika piegādāti un uzstādīti 4 jauni gaisa pūtēji un 2 jauni atgriezenisko dūņu sūkņi. Projekta kopējās izmaksas – 757 820,67 euro bez PVN, , t.sk. ERAF līdzekļi – 635 606.34 euro.  2023.gadā tika izstrādāts būvprojekts centralizēto kanalizācijas tīklu būvniecībai Vaboļu ielā posmā no Kaļķu ielas līdz Kājnieku ielai, tika uzsākta dokumentācijas izstrāde centralizēto kanalizācijas tīklu un ūdensvada pievadu būvniecībai Jātnieku ielā posmā no Liepājas ielas līdz Valkas ielai, Daugavpilī.  Lai gan ir veikti vairāki ūdenssaimniecības attīstības projekti, ūdensapgādes centralizētie pakalpojumi vēl aizvien nav pieejami – Vizbuļu, Dzintaru, Viduspoguļankas un Mežciema apkaimēs. Daļēji pakalpojumi ir pieejami Cietokšņa, Jaunas Forštadtes, Vecas Forštadtes, Liginišku apkaimēs.  Saskaņā ar Valsts statistiskā pārskata "2-Ūdens" datiem ūdens Daugavpils valstspilsētā galvenokārt tiek izmantots komunālajām un sadzīves vajadzībām. Pašvaldības teritorijā atrodas arī vairākās ūdens atradnes, kas izmantojamas lielu ražošanas uzņēmumu vajadzībām, kas reģistrētas LVGMC reģistrā. Pēdējos gados ir novērojama ūdens zudumu samazināšanās tendence (ūdens lietošana tūkst.m3 Daugavpils valstspilsētā):   |  | **Kopā (tūkst.m3)** | **t.sk. ražošanas vajadzībām (tūkst.m3)** | **t.sk.komun.,sadzīves vajadzībām (tūkst.m3)** | **Atgriezeniskās sistēmās (tūkst.m3)** | **Ūdens zudumi (tūkst.m3)** | | --- | --- | --- | --- | --- | --- | | 2020.gads | 3828,623 | 290,754 | 3537,869 | 1,465 | 475,313 | | 2021.gads | 371,657 | 279,738 | 91,919 | 0,836 | 7,417 | | 2022.gads | 311,417 | 220,415 | 91,002 | 0,778 | 2,546 | | 2023.gads | 316,521 | 212,331 | 104,19 | 0,02 | 1,172 |   Saskaņā ar Valsts statistiskā pārskata "2-Ūdens" datiem novadīto notekūdeņu apjoms katru gadu pieaug, izņemot 2021.gadu. Tas varētu būt skaidrojams ar uzņēmējdarbības uzlabošanos un iedzīvotāju, kuriem pieejami centralizētās kanalizācijas pakalpojumi pieslēgšanos pie pilsētas kopīgās sistēmas (ūdens novadīšana tūkst.m3 Daugavpils valstspilsētā).   |  |  |  |  |  |  |  |  | | --- | --- | --- | --- | --- | --- | --- | --- | |  | **Novadīšanas vietu skaits (izplūdes) (tūkst.m3)** | **Kopā novadītie notekūdeņi (tūkst.m3)** | **T.sk. ar att. norm.tīri (tūkst.m3)** | **T.sk. ar att. norm. netīri (tūkst.m3)** | **T.sk bez att. norm. tīri (tūkst.m3)** | **T.sk. bez att. norm. netīri (tūkst.m3)** | **T.sk. lietus (tūkst.m3)** | | 2020.gads | 8 | 4137,269 | 3987,535 | 0 | 39,078 | 0 | 110,656 | | 2021.gads | 8 | 4007,108 | 3842,38 | 0 | 15,892 | 0 | 148,836 | | 2022.gads | 7 | 4165,245 | 3936,8 | 0 | 119,827 | 0 | 108,618 | | 2023.gads | 7 | 4876,596 | 4549,629 | 0 | 220,266 | 0 | 106,701 |   Pilsētas teritorijās, kurās netiek nodrošināti centralizētie notekūdeņu savākšanas pakalpojumi, tiek izmantoti individuālie notekūdeņu savākšanas un novadīšanas risinājumi vai notekūdeņi iesūcināti gruntī. Individuālās notekūdeņu savākšanas sistēmas ne vienmēr ir kvalitatīvas, un var radīt piesārņojuma nonākšanu vidē.  Pamatojoties uz 2019.gada 28.janvārī starp SIA “Daugavpils ūdens” un Daugavpils pašvaldību noslēgto līgumu “Par decentralizētās kanalizācijas sistēmas reģistra izveidi un uzturēšanu” SIA “Daugavpils ūdens” nodrošina decentralizētās kanalizācijas sistēmas (DKS) reģistra uzturēšanu. Reģistra mērķis ir sakārtot kanalizācijas notekūdeņu savākšanas procesus, lai pasargātu no piesārņošanas dzeramā ūdens avotus un samazinātu vides piesārņojuma risku ar neattīrītiem notekūdeņiem, t.sk. pievēršot lielāku uzmanību vietām, kur ūdenssaimniecības tīkli nav izbūvēti un decentralizētā kanalizācija var piesārņot vienīgās dzerama ūdens ņemšanas vietas, proti, grodu akas. Līdz 2023.gada 31.decembrim vienotā reģistrā reģistrēto objektu apjoms sastāda 32% no kopējā objektu skaita, kas nav pieslēgti centralizētajai kanalizācijas sistēmai.  Lai pievērstu sabiedrības uzmanību sadzīves notekūdeņu radītajam piesārņojumam un mudinātu privātmāju saimniekus izmantot iespēju pieslēgties centralizētajai kanalizācijas sistēmai vai atbildīgi uzturēt DKS, Latvijā tika organizēta kampaņa “Lai tīri ūdeņi tavā glāzē”, kuras ietvaros viens no pasākumiem notika Daugavpilī. Pasākuma laikā tika paziņots, ka valsts mērogā tiek plānots ieviest stingrākās prasības DKS reģistrēšanas, uzraudzības un kontroles noteikumos.  Nepietiekoši attīrītu notekūdeņu vai tieši novadītu vidē paliekošais piesārņojums ietekmē ūdensobjektu, tajā skaitā Daugavas upes ekoloģisko stāvokli. Būtiski ir sekot notekūdeņu apjoma un paliekošā piesārņojuma izmaiņām, regulāri veicot monitoringu un nepieciešamības gadījumā operatīvi reaģējot, lai nepieļautu ūdensobjektu kvalitātes pasliktināšanos.  Saražotās dūņas tiek nodotas pārstrādei SIA „AD Biogāzes stacija”, bet uzņēmums meklē risinājumu, lai pilsētai būtu neatkarīgas iespējas dūņu pārstrādei. Viens no risinājumiem ir dūņu kompostēšanas laukuma ierīkošana, kuram ir izstrādāts skiču projekts, nepiesaistot konkrētai vietai. Pašlaik Daugavpils NAI saražotās dūņas netiek pārstrādātas pilsētas teritorijā, bet nogādātas uz dūņu lauku Augšdaugavas novada teritorijā. Notekūdeņu dūņu utilizācija ir viena no uzņēmuma nozīmīgākajam problēmām, kas prasa lielas finanšu līdzekļus un valsts atbalstu. Piesārņojuma mazināšanai šobrīd tiek veikta dūņu lauka „Križi” fitoremediācija (ātraudzīgie kārkli). Šī metode atrisina problēmu tikai ilgtermiņa (15-25 gadi) un nevar atrisināt problēmu ar ikdienas saražoto dūņu utilizāciju.  2022.gadā pabeigta projekta „Bioloģiski noārdāmo  atkritumu pārstrādes iekārtu un kompostēšanas laukuma izveide Daugavpils pilsētā" realizācija Liginišķu apkaimē. Rezultātā Daugavpils iedzīvotājiem un juridiskām personām šajā laukumā tiek nodrošināta iespēja nodot parka un dārza atkritumus - nopļautu zāli, koku lapas, citus organiski noārdāmus atkritumus, kas kompostēšanas procesa rezultātā pārtaps kvalitatīvā kompostā, ko tālāk varēs izmantot pašvaldības apzaļumošanas vajadzībām.  Draudus ūdenssaimniecības infrastruktūras attīstībai Daugavpils valstspilsētā, līdzīgi kā visā Latvijas teritorijā rada uzturēšanai patstāvīgi nepieciešamie apjomīgie ilgtermiņa ieguldījumi un esošās infrastruktūras, tehnikas un materiālu novecošanās. |

1.1.3. DABA

|  |  |
| --- | --- |
| **Plānošanas dokumenta/ SIVN uzdevumi, plānotais stāvoklis/ normatīvos aktos noteikts** | **Rezultāti, situācijas raksturojums** |
| **AIZSAGĀJAMĀS DABAS TERITORIJAS** | |
| Nodrošināt aizsargājamo sugu un biotopu atjaunošanu un atbilstošu apsaimniekošanu, sākot ar plānošanu un nepieciešamo atbalsta pasākumu veicināšanu.  Stāvoklis var nemainīties/ uzlaboties. | Daugavpils valstspilsētas pašvaldības teritorijā nav Natura 2000 teritorijas, kā arī nav nodibinātas citas īpaši aizsargājamās dabas teritorijas.  Daugavpils valstspilsētā atrodas vairākas bioloģiskajai daudzveidībai nozīmīgas teritorijas: Ruģeļu dīķu teritorija, Baltijas sikspārņu kolonija Daugavpils cietokšņa nocietinājumos, ķīru kolonijas Daugavpils pilsētas Esplanādes purvā, Gubiščes ezers, pilsētas mežu un mežaparku teritorijas.  Saskaņā ar Dabas datu pārvaldības sistēmas (OZOLS) datiem Daugavpils valstspilsētā uzskaitīti 50 valsts nozīmes aizsargājamie koki un trīs potenciālie valsts nozīmes aizsargājamie koki. Pēc koku sugas pilsētā visvairāk ir aizsargājami koki – Parastā priede, Pensilvānijas osis, melnalksnis un Kanādas papele.  Floristiski bagātākas teritorijas un biotopi no reto un aizsargājamo sugu aspekta Daugavpils valstspilsētā ir dabiski vai daļēji dabiski biotopi ārpus blīvi apdzīvotām un intensīvi apsaimniekotām teritorijām - Cietokšņa, Vizbuļu, Križu, Ruģeļu, Vecstropu un Jaunstropu apkaimēs - sausieņu meži un mežmalas, dažādu dabisko pļavu fragmenti. 2023.gadā Pašvaldība pabeidza meža atjaunošanas projektu, iestādot priežu stādus, kopā iestādīti 7500 gab.  Ruģeļu dīķu teritoriju ir iecienījuši atpūtnieki, līdz ar to ir augsts potenciāls negatīvai ietekmei uz šeit sastopamajām aizsargājamām sugām, tāpēc būtu nepieciešams pievērst uzmanību teritorijas apsaimniekošanas pasākumiem un lemt par aizsardzības statusa izveidi teritorijai.  Attīstot Cietokšņa, kā kultūrvēsturiskā objekta teritoriju tūrisma un rekreācijas vajadzībām, jāņem vērā, ka Cietokšņa kazemāti ir nozīmīga īpaši aizsargājamo sikspārņu sugu ziemošanas vieta, ieteicams, ar pašvaldības saistošajiem noteikumiem, noteikt īpašas izmantošanas un aizsardzības režīmu.  2023.gadā Daugavpils valstspilsētas pašvaldība sadarbībā ar Valsts reģionālās attīstības aģentūru īstenoja investīciju projektu „Tūrisma un dabas izziņas objekta „Latgales purvāja biodaudzveidība” būvniecība Esplanādes purvājā”. Projekta mērķis ir izveidot kvalitatīvu tūrisma un dabas izziņas infrastruktūru Esplanādes purvājā, veikt purva ekosistēmas atjaunošanu, tādējādi nodrošinot ilgtspējīga tūrisma pakalpojumu pieejamību un sekmējot pilsētas teritorijas un vietējo kopienu vajadzības pēc ilgtspējīgas, veselīgas ekosistēmas pieejamības pilsētvidē.  Projekta ietvaros veikta purvāja attīrīšana. Lai saglabātu lielo ķīru kolonijām atbilstošu ligzdošanas vietu, izveidots ūdens laukums. Izbūvētas koka laipas, skatu platformas un slēpņi dzīvnieku un purvāja vērošanai. Ierīkotas labiekārtotas atpūtas vietas ar soliņiem, atkritumu urnām un informācijas stendiem.  Esplanādes purvājā izveidoti divi unikāli, izzinoši un aizraujoši pastaigu maršruti – “Ornitologu taka”, kur apmeklētāji var vērot putnus un uzzināt vairāk par šajā purvā mītošajām putnu sugām, un “Herpetologu” taka, kur apmeklētāji var ieraudzīt un iepazīt te mītošos rāpuļus un abiniekus. Projekta kopējas  izmaksas - 1 317 680,00 eiro, no tiem valsts budžeta finansējums ir 973 899,48 eiro.  Labiekārtotas publiskās ārtelpas teritorijas piesaista gan vietējos iedzīvotājus, gan tūristus, bet, lai antropogēnā slodze neatstātu negatīvu ietekmi uz šīm labiekārtotām teritorijām ir svarīgi nodrošināt atbilstošu infrastruktūru, ko pašvaldība arī ir īstenojusi, kā arī regulāri veikt šo teritoriju un teritorijā uzstādīto infrastruktūru apsaimniekošanu.  Nosakot funkcionālo zonējumu un atļauto izmatošanu apbūves noteikumos, ņemti vērā veiktie zinātnisko un pētniecības institūciju pētījumi par pilsētas teritorijā esošo aizsargājamo sugu un biotopu atjaunošanu un atbilstošu apsaimniekošanu. Līdz ar to teritorijas plānojumā noteiktas teritorija ar īpašiem noteikumiem – ainaviski vērtīga teritorija (TIN5). Izsniedzot būvatļaujas, tiek ņemta vērā Dabas datu pārvaldības sistēmas (OZOLS) esošā informācija. Tomēr, patvaļīgās būvniecības gadījumos, pastāv riski, ka veiktā darbība varētu negatīvi ietekmēt apkārtējo vidi. |
| **PUBLISKĀS ĀRTELPAS TERITORIJAS** | |
| Teritorijas plānojums izvirza nosacījumus parkiem, skvēriem, labiekārtotām ūdens malām un citām publiskās ārtelpas teritorijām, definējot prasības to ierīkošanai un pārbūvei, infrastruktūrai un labiekārtojumam, apstādījumiem un apbūvei.  Īpaši veidotas un labiekārtotas publiski pieejamas teritorijas daudzveidīgas iedzīvotāju aktīvās un pasīvās atpūtas iespēju nodrošināšanai, tai skaitā ar tūrisma un atpūtas industriju saistītiem uzņēmumiem, var atstāt gan pozitīvu, gan arī negatīvu (ūdens piesārņojums, atkritumi) ietekmi uz vidi.  Stāvoklis var nemainīties/ uzlaboties. | Apstādījumu un publiskās ārtelpas struktūras loma kvalitatīvas pilsētvides attīstībā Daugavpils pilsētā tiek īpaši uzsvērta. Dabas un apstādījumu teritorijas kopā ar ūdensobjektiem aizņem gandrīz pusi no pilsētas kopējās teritorijas (37,7 km2, kas ir 52% no pilsētas teritorijas kopplatības). Ūdens teritorijas (ūdensteces, ezeri, Esplanādes purvs, dīķi u.c.) aizņem 9,8 km2, zaļas teritorijas (meži, parki un skvēri, labiekārtotas pludmales, kapsētu teritorijas) aizņem 27,9 km2. Līdz ar to šo teritoriju paplašināšana nav nepieciešama, bet ir jāveicina apstādījumu un publiskās ārtelpas struktūras veidošana pilsētā, kā arī jāuzlabo tās pieejamība un kvalitāte iedzīvotāju pilnvērtīgas rekreācijas nodrošināšanai.  Parki un skvēri.  Pavadīt brīvo laiku un baudīt dabu iespējams arī pilsētas parkos un skvēros, populārākie no kuriem ir Dubrovina parks, Centrālais parks un Esplanādes atpūtas parks (4 ha platībā, tajā iekļautas dažādas zonas – skeitparks, asfaltēta velotrase, piedzīvojumu trase, bērnu zona).  No 2020.gada līdz 2023.gadam pašvaldība ir īstenojusi sekojošu parku rekonstrukcijas projektus: 2021.gadā pabeigti Zeļinska skvēra labiekārtošanas darbi ar apgaismojuma izbūvi, Esplanādes parkā izveidots Mūzikas skvērs; 2022.gadā pabeigti Sēlijas skvēra un Aizpilsētas parka pārbūves darbi.  Parki un skvēri, kas atrodas dažādās pilsētas apkaimēs nodrošina plašākam iedzīvotāju skaitam iespēju baudīt dabu pilsētvidē. Ik gadu Pašvaldība veic pilsētas parku un skvēru labiekārtošanas un uzturēšanas darbus:   |  |  |  |  |  |  |  | | --- | --- | --- | --- | --- | --- | --- | | Parku un skvēru labiekārtošanas un uzturēšanas darbi 2020.g.-2023.g. | | | | | | | |  | Puķu dobju ierīkošana (m2) | Krūmu griešana (m2) | Zāles pļaušana (m2) | Dzīvžogu formēšana (tek.m.) | Laistīšanas darbi (m2) | Koku (kas rada bīstamu situāciju) nozāģēšana | | 2020.gads | 3 274,56 | 289 489 | 11 328 959 | 4 195 | 206 382,08 | 655 | | 2021.gads | 4 998,4 | 246 981 | 10 764 830 | 4 200 | 172 217,61 | 581 | | 2022.gads | 3 601,4 | 203 257 | 9 528 087 | 4 278 | 189 165,18 | 768 | | 2023.gads | 3 429,7 | 1074 | 9 026 585 | 4 911 | 175 962,9 | 950 |   Laika posmā 2020.g-2023.g. Daugavpils valstspilsētas teritorijā uzbūvētas trīs promenādes.  2020.gadā Lielā Stropu ezera krastā ir uzbūvēta ~5 km gara promenāde, kas savieno peldvietu “Stropu Vilnis” un Vecstropu apkaimi caur Lielā Stropu ezera Centrālo pludmali.  2022.gadā uzbūvēta Bruģu ielas promenāde posmā no 18.novembra ielas līdz Ūdensvada ielai, kā arī Dzirnavu ielas posmā no Bruģu ielas līdz Vidus ielai, veidojot 1,2 km garu promenādi gar Daugavu. Projekta īstenošanas rezultāts ir labiekārtota pastaigu promenāde Daugavas krastā, Gajoka rūpnieciskajā zonā, kas pirms būvdarbiem bija aizaugusi, nekopta taka.  Gar Daugavpils cietokšņa citadeli 2022.gadā Daugavas upes labajā krastā iekārtota krastmalas promenāde, kuras kopējais garums ir apmēram 1km, un tā virzās pa cietoksni ieskaujošā aizsargdambja augšējo līmeni.  Pašvaldības teritorijā ir izveidotas 22 atpūtas vietas, kurās ir uzstādīti 22 grili, kas atrodas dažādās pilsētas apkaimēs:   * Mežciema apkaimē upes piekrastē pie Daugavas un Jaunciema ielu krustojuma (2 grili); * Dzintaru apkaimē nobrauktuvē no Daugavas ielas starp meža joslu un apdzīvoto teritoriju (1 grils); * Cietokšņa apkaimē Daugavas un Vaļņu ielu krustojumā (1 grili); * Ezermalas apkaimē Šūņazara piekrastē pie bijušās arodskolas kompleksa (1 grils); * Ezermalas apkaimē Šūņazara piekrastē pie Odu ielas (1 grils); * Vecās Forštadtes apkaimē Šūņazara piekrastē netālu no bijušās 7. vidusskolas ēkas (3 grili); * Ķīmijas apkaimē Gubiščes ezera piekrastē no Aizpilsētas parka puses (2 grili); * Ķīmijas apkaimē Porohovkas ezera piekrastē no Mendeļejeva ielas puses (2 grili); * Lielā Stropu ezera promenādes posmā starp Centrālo pludmali un Daugavpils reģionālo slimnīcu (4 grili); * Vecstropu apkaimē Stropaka ezera piekrastē (2 grili); * Ruģeļu ūdenskrātuves krastā no Nometņu ielas puses (1 grils); * Grīvas apkaimes Mazajā pludmalē pie Daugavas (2 grili).   2020.gadā veikta peldvietas revitalizācija Stropaka ezera krastā rekreācijas un aktīvās atpūtas iespēju nodrošināšanai.  2021.gadā uzstādīti pontoni piestātnei Daugavas upes krastā.  2023.-2024.g. ierīkotas divas jaunas rekreācijas zonas: blakus Šunazaram (Mazā Ezeru ielas rajonā), Mežciema apkaimē Daugavas upes krastā Daugavas ielas rajonā. Kā arī paplašināta rekreācijas zona pie Ruģeļu ūdenskrātuves. Ierīkojot rekreācijas zonas tiek ņemtas vērā teritorijas plānojuma prasības, kas nosaka minimālo labiekārtojumu. |
|  |
| **KAPSĒTAS** | |
| Kapsētu un beigto dzīvnieku apbedīšanas vietu izveidošana un uzturēšana, var atstāt gan pozitīvu, gan arī negatīvu (ūdens piesārņojums, atkritumi) ietekmi uz vidi.  Plānojums izvirza nosacījumus kapsētas labiekārtojumam un tehniskai infrastruktūrai.  Stāvoklis var nemainīties/ uzlaboties | Pašvaldība ik gadu veic kapsētu teritoriju (kopēja plātībā ~ 96ha) uzturēšanu:   |  |  |  |  |  |  |  | | --- | --- | --- | --- | --- | --- | --- | | Kapsētu labiekārtošanas un uzturēšanas darbi 2020.g.-2023.g. | | | | | | | |  | Jaunu apbedījuma vietu uzmērīšana (m2) | Jaunu apbedījuma vietu ierīkošana (m2) | Atkritumu savākšana un izvešana (tonnas) | Ceļu un celiņu uzturēšana (m2) | Teritorijas appļaušana (m2) | Koku (kas rada bīstamu situāciju) nozāģēšana | | 2020.gads | 2 457 | 765 | 1 642,1 | 2 877 613 | 350 000 | 55 | | 2021.gads | 3 951 | 1024 | 1 600 | 2 104 680 | 306 000 | 63 | | 2022.gads | 2547 | 2716 | 1488,46 | 2 122 200 | 297 000 | 65 | | 2023.gads | 2484 | 6052 | 1228,2 | 1 546 440 | 300 000 | 49 |   2020.gada uzsākta kapsētu inventarizācija, digitalizējot tās. Kapsētu inventarizācija ļauj pašvaldībai efektīvāk pārvaldīt kapsētu teritoriju, bet iedzīvotājiem – vieglāk sameklēt  piederīgo vai paziņu apbedījumu vietas. Komunālajiem dienestiem, savukārt, ir ērtāk pārvaldīt elektroniski apkopoto informāciju (t.sk. datus par visiem infrastruktūras elementiem) un ar to saistīto dokumentāciju, kā arī sekot līdzi tam, vai apbedījumi tiek uzkopti un netiek pārsniegts piecu gadu termiņš, pēc kura, saskaņā ar pašvaldības saistošajiem noteikumiem, ir pieļaujama pamestās kapavietas nolīdzināšana. Ņemot vērā apbedījumu tempus un teritorijas trūkumu, tuvākajā nākotnē kapavietas, kas netiek sakoptas gadiem ilgi un nav zināmas par to uzkopšanu atbildīgās personas, var sākt likvidēt.  Pamatojoties uz teritorijas plānojuma risinājumiem 2023.gada beigās uzsākts darbs pie jaunās kapsētas (t.sk. dzīvnieku kapsētas) izveides Liginišķu apkaimē.  2023.gadā Komunālo kapu teritorijā reģistrēta apbūves tiesība un uzsākta būvprojekta ¨Krematorija ēkas projekts 18.novembra ielā 214, Daugavpilī” izstrāde. 2024.gada investors uzsāka projekta realizāciju. |

1.1.4. ZEME

|  |  |
| --- | --- |
| **Plānošanas dokumenta/ SIVN uzdevumi, plānotais stāvoklis/ normatīvos aktos noteikts** | **Rezultāti, situācijas raksturojums** |
| **PIESARŅOTAS VIETAS** | |
| Piesārņoto un potenciāli piesārņoto vietu reģistrā ir iekļauti objekti, kuros saimnieciskā darbība ir saistīta ar iespējamu vides piesārņojumu. Izplatītāko iespējamo piesārņojošo vielu grupu veido naftas produkti, sadzīves ķīmijas produkti vai sadalīšanās blakus produkti un citas ķīmiskas vielas.  Pirms jaunas būvniecības uzsākšanas potenciāli piesārņotās vietās ir veicama izpēte un piesārņojuma analīze. Sanācijas nepieciešamība novērtējama atbilstoši normatīvo aktu prasībām. | Pēc piesārņoto un potenciāli piesārņoto vietu reģistra datiem Daugavpils valstspilsētas pašvaldība teritorijā reģistrētas 15 potenciāli piesārņotas vietas un trīs piesārņotas vietas - Daugavpils siltumcentrāle Nr. 2, VAS "Latvijas dzelzceļš" LRC "Lokomotīvju serviss" un AS "Lokomotīve".  Ievērojot Valsts vides dienesta Latgales reģionālās vides pārvaldes 2022.gada norādījumu, 2022.g.-2023.gadā veikti dūņu lauku “Križi” teritorijas (kas saskaņā ar VSIA “Latvijas Vides, ģeoloģijas un meteoroloģijas centrs” piesārņoto un potenciāli piesārņoto vietu reģistra datiem atrodas vēsturiski piesārņotajā teritorijā) apsaimniekošanas darbi: tika veikti fitoremediācijas pasākumi (iestādot ātraudzīgo kārklu spraudeņus ap dūņu kartēm, jo kārkliem ir raksturīga spēja uzņemt piesārņojošas vielas, tostarp arī smagos metālus), notekūdeņu dūņu partija tika nodota zemnieku saimniecībai lauksaimniecības zemju mēslošanai.  Lai spriestu par piesārņoto un potenciāli piesārņoto vietu ietekmi uz vidi un iedzīvotāju veselību, nepieciešama visu Daugavpils valstspilsētā esošo piesārņoto un potenciāli piesārņoto vietu detalizētāka izpēte un vietu raksturojums. Izrietot no tā, veicama turpmāka rīcība teritoriju sakopšanai un sanācijai. |
| **RŪPNIECISKO AVĀRIJU RISKA UN TRANSPORTA RISKA OBJEKTI** | |
|  | Daugavpils valstspilsētas administratīvajā teritorijā atrodas objekti, kuri pakļauti MK 2016.gada 01. marta noteikumu Nr.131 „Rūpniecisko avāriju riska novērtēšanas kārtība un riska samazināšanas pasākumi” prasībām un ietverti paaugstinātas bīstamības A, B un C kategorijas objektu sarakstā. Daugavpils teritorijā darbojās trīs A kategorijas paaugstinātas bīstamības objekti.  Objektos atrodas bīstamas vielas un saskaņā ar normatīvo aktu prasībām par rūpniecisko avāriju riska novērtēšanas kārtību un riska samazināšanas pasākumiem, uzņēmumiem izstrādāti rūpniecisko avāriju novēršanas programmas.  Lai pēc iespējas tiktu samazinātas līdz minimumam sekas rūpnieciskās avārijas gadījumā, ap objektiem ir noteiktas drošības aizsargjoslas, ierobežojumi blīvas dzīvojamās apbūves veidošanai, publiskajai apbūvei, kā arī ražošanas un komercdarbības objektu ar lielu strādājošo skaita izvietošanai. Augstāk minētās prasības ņemtas vērā, izstrādājot nekustamā īpašuma „Jelgavas un Nometņu ielas rajonā kv.Nr.8” detālplānojumu (uzsākta izstrāde 16.04.2021., apstiprināts 19.05.2022.).  Daugavpils valstspilsētas teritorijā atrodas naftas produktu vadi „Polocka - Ventspils”, kuru avārijas vai nelegālas pieslēgšanās gadījumā var tikt piesārņota apkārtējā vide. Pilsētā atrodas arī maģistrālais gāzes vads „Rīga - Daugavpils”.  Nacionālās nozīmes paaugstinātas bīstamības transporta riska teritorijas noteiktas: valsts galvenais autoceļš A 13 Krievijas robeža (Grebņeva) - Rēzekne - Daugavpils – Lietuvas robeža (Medumi); stratēģiskās (valsts) nozīmes dzelzceļa līnijas „Indra – Daugavpils – Krustpils – Rīga”, „Kārsava - Rēzekne-1 - Daugavpils - Eglaine”.  Paaugstinātas bīstamības zonas ir dzelzceļa mezgls Daugavpilī uz dzelzceļa tiltiem, vienlīmeņa dzelzceļa pārbrauktuvēm, kur dzelzceļš krustojas ar autoceļiem. Šajos objektos, pieaugot avārijas bīstamības iespējamībai, notikuma sekas var mainīties no nenozīmīgām līdz katastrofālām, ņemot vērā to, ka bīstamās kravas pārvadā arī caur blīvi apdzīvotām vietām, ražošanas teritorijām, radot apdraudējumu cilvēku veselībai un videi.  No 2021.g. līdz 2027.g. Daugavpils valstspilsētā ir plānota VAS „Latvijas dzelzceļš” gan Daugavpils šķirošanas stacijas, gan Daugavpils pieņemšanas parka un tam piebraucamo ceļu attīstības projekti, kuru ietvaros tiks arī paaugstināta satiksmes drošība, apkārtējās vides piesārņojuma riska mazināšana, iedzīvotāju dzīves kvalitātes, mobilitātes un drošības uzlabojums.  Pašlaik vistuvākā ekspluatācijā esošā atomelektrostacija atrodas Baltkrievijā, Grodņas apgabalā, Astravjecas rajonā, Varņanos. Astravjecas AES sastāv no diviem energoblokiem (jauda 1194 MW katram) ar VVER-1200 ūdens — ūdens tipa reaktoriem. Kodoldegvielas ielādēšana Astravjecas AES 1.energoblokā sākās 2020. gada 7. augustā un jau 11. oktobrī reaktors tika iedarbināts ar minimālo kontrolējamo jaudas līmeni. Oficiāla AES atklāšana bija 2020. gada 07.novembrī, savukārt jau no 03.novembra 1.energobloks elektroenerģiju sāka piegādāt apvienotajā energosistēmā. Astravjecas atomelektrostacija atrodas Baltkrievijas ziemeļrietumos pie pašas Lietuvas robežas un vien 106 kilometru attālumā no Latvijas un Augšdaugavas novada robežas dienvidu virzienā. Attālums līdz Daugavpils valstspilsētas centram sastāda 126 km.  Radiācijas avārijas risks Daugavpils valstspilsētā un Augšdaugavas novadā tiek vērtēts kā nozīmīgs risks ar ļoti zemu varbūtību. |
| **DEGRADĒTAS TERITORIJAS** | |
| Degradēto teritoriju skaits samazinās.  Stāvoklis var nemainīties/ uzlaboties | Dažādu sociālekonomisko iemeslu dēļ, kādreiz intensīvi saimnieciski izmantotās un apbūvētās teritorijas vēlāk tika pamestas vai izmantotas neefektīvi un nepilnvērtīgi. Teritorijas ar izpostītu vai bojātu zemes virskārtu vai pamestas apbūves, saimnieciskās vai militārās darbības teritorijas ir attēlotas teritorijas plānojuma grafiskās daļas kartē “Degradētās teritorijas”.  Daugavpils valstspilsētas pašvaldības teritorijā ir degradētās būves, kas pašreiz pilnībā vai daļēji pamestas (nepabeigtas, neizmantotas, neapdzīvotas, neuzturētas) un kuru esošais stāvoklis apdraud cilvēkus un apkārtējo apbūvi, negatīvi ietekmējot ainavu. Pašvaldība regulāri veic degradēto būvju monitoringu. Ņemot vērā to, ka daudz avārijas ēku ir privātīpašumā, Pašvaldība turpina līdz šim iesākto darbu, cenšoties piespiest īpašniekus veikt ēku sakārtošanu.  Laika posmā 2020.g.-2023.g. degradēto teritoriju skaits samazinājās no 46 līdz 18.  2020.g. veikta Mendeļejeva un Spaļu ielas posmu pārbūve, pievedceļu izbūve, ražošanas ēkas būvniecība Ziemeļu rūpnieciskās zonas teritorijā, tādējādi nodrošinot degradētās industriālās teritorijas attīstību un pieejamību investīciju piesaistei.  2020.-2021.g. veikta Čerepovas apkaimes degradēto teritoriju II kārtas sakārtošana un attīstīšana uzņēmējdarbības uzsākšanai, t.i. ielu un inženierkomunikāciju pārbūve, publiskā iekraušanas un izkraušanas laukuma būvniecība.  2020.-2022.g veikta Infrastruktūras sakārtošana Motoru ielas degradētajā teritorijā un jauna ceļa mezgla izbūve. |
| **ATKRITUMU APSAIMNIEKOŠANA** | |
| Vides indikatori:  1) ierīkoti dalītas atkritumu savākšanas punkti/laukumi – vides stāvoklis uzlabosies  2) pārstrādei nodoto atkritumu daļa attiecībā pret radīto sadzīves atkritumu daudzumu (%) – stāvoklis uzlabosies | Sadzīves atkritumu apsaimniekošanas kārtību Daugavpils valstspilsētas pašvaldības teritorijā nosaka saistošie noteikumi (27.03.2014., Nr.16) “Atkritumu apsaimniekošanas noteikumi Daugavpils pilsētas pašvaldībā”.  Pieņemot šos saistošos noteikumus, noteikta pašvaldības administratīvās teritorijas vienota sadzīves atkritumu apsaimniekošanas zona, prasības atkritumu savākšanai, minimālajam sadzīves atkritumu savākšanas biežumam, pārvadāšanai, pārkraušanai un uzglabāšanai, kā arī kārtība, kādā veicami maksājumi par šo atkritumu apsaimniekošanu.  Daugavpils valstspilsētas pašvaldības administratīvajā teritorijā savāktie sadzīves atkritumi, nogādājami apglabāšanai Dienvidlatgales atkritumu apsaimniekošanas reģiona atkritumu poligonā "Cinīši" (turpmāk – atkritumu poligons), kas ir speciāli ierīkota un aprīkota atkritumu apsaimniekošanas vieta Augšdaugavas novadā, kurā tiek nodrošināti normatīvajos aktos noteiktie vides aizsardzības pasākumi, tajā skaitā tiek veikta atkritumu šķirošana un sagatavošana apglabāšanai.  Saskaņā ar 29.08.2017. noslēgto līgumu “Par sadzīves atkritumu apsaimniekošanu Daugavpils pilsētas administratīvajā teritorijā” starp Daugavpils pilsētas domi un SIA “Atkritumu apsaimniekošanas Dienvidlatgales starppašvaldību organizācija” (turpmāk - AADSO), sākot no 2017. gada 01.oktobra sadzīves atkritumu apsaimniekošanu Pašvaldības teritorijā veic AADSO.  Pašvaldība strādā, lai novērstu stihiskās izgāztuves, notiek darbs ar iedzīvotājiem, aktīvi šajā procesā iesaistās ne tikai komunālie dienesti, bet arī Pašvaldības policija. Iedzīvotāji piedalās gan Vislatvijas akcijās, gan rīko arī savas sakopšanas akcijas. Pilsētā katru rudeni un pavasari rīko „Zaļā masa” savākšanas akciju. Saskaņā ar DVPI „Komunālās saimniecības pārvalde” datiem izvesto atkritumu daudzums akcijas laikā „Zaļā masa” 2020.g.-2023.g. bija 1200.6 tonnas (skatīt tabulu).   |  |  |  | | --- | --- | --- | | **Periods** | | **Atkritumu daudzums (t) akcijas laikā „Zaļā masa”** | | 2020.gads | pavasaris | 82.58 | | rudens | 230.24 | | 2021.gads | pavasaris | 15.34 | | rudens | 182.94 | | 2022.gads | pavasaris | 81.82 | | rudens | 249.46 | | 2023.gads | pavasaris | 114.46 | | rudens | 243.76 |   Pašvaldībā liela uzmanība tiek pievērsta tam, lai pilsēta būtu tīra un sakopta jebkurā gadalaikā. Īpaši tiek uzraudzīts atkritumu apsaimniekošanas process.  Pašvaldības teritorijā ir vairākas publiskās dalīto atkritumu savākšanas vietas, kas tiek attēlotas šķirošanas punktu kartē - <https://skiroviegli.lv/#/>.  Savukārt šķiroto atkritumu savākšanas laukumā Liģinišķu apkaimē jebkurai fiziskai vai juridiskai personai ir nodrošināta iespēja bez maksas nodot atkritumus, kuri ir derīgi otrreizējai pārstrādei. Atkritumu šķirošana un iepakojuma nodošana laukumā ļauj samazināt katras juridiskās vai fiziskās personas kopējo nododamo atkritumu daudzumu atkritumu apsaimniekotājam, tādējādi samazinot kopējās atkritumu apsaimniekošanas izmaksas.  Saskaņā ar Valsts statistikas pārskata “3- Atkritumi” apkopotajiem datiem pašvaldības teritorijā 2023.g atkritumu daudzums savākšanas laukumā bija 744,74 tonnas (skatīt tabulu):   |  |  |  | | --- | --- | --- | | **Klase** | **Atkritumu nosaukums** | **Daudzums (t)** | | 170203 | Plastmasa | 3,34 | | 020104 | Plastmasas atkritumi (izņemot iepakojumu) | 15,14 | | 170202 | Stikls | 10,90 | | 180101 | Adatas un citi asi priekšmeti, kurus izmanto dažādām medicīniskām manipulācijām, kuri nav infekciozi un neatbilst 180103 klasei | 2,82 | | 070213 | Plastmasas atkritumi | 3,52 | | 170302 | Asfaltu saturoši maisījumi, kuri neatbilst 170301 klasei | 1,78 | | 170605 | Azbestu saturoši būvmateriāli7 | 42,42 | | 200301 | Nešķiroti sadzīves atkritumi | 664,71 | | 200301 | Nešķiroti sadzīves atkritumi | 0,11 |   Saskaņā ar Valsts statistikas pārskata “3- Atkritumi” apkopotajiem datiem pašvaldības teritorijā 2020.g-2023.g radītais sadzīves un bīstamo atkritumu daudzums no organizācijām, kas atskaitījušās ar Valsts statistikas pārskatu “Nr.3- Atkritumi” bija 178123.881 tonnas (skatīt tabulu):   |  |  |  |  | | --- | --- | --- | --- | |  | **Kopā:** | **Sadzīves atkritumi (t)** | **Bīstamie atkritumi (t)** | | 2020.gads | 30311,681 | 28720,829 | 1590,852 | | 2021.gads | 28554,583 | 27289,745 | 1264,838 | | 2022.gads | 66607,935 | 65513,093 | 1094,842 | | 2023.gads | 52649,682 | 36708,489 | 15941,193 |   2022.gadā pabeigta projekta „Bioloģiski noārdāmo  atkritumu pārstrādes iekārtu un kompostēšanas laukuma izveide Daugavpils pilsētā" realizācija Liginišķu apkaimē. Rezultātā Daugavpils iedzīvotājiem un juridiskām personām šajā laukumā tiek nodrošināta iespēja nodot parka un dārza atkritumus - nopļautu zāli, koku lapas, citus organiski noārdāmus atkritumus, kas kompostēšanas procesa rezultātā pārtaps kvalitatīvā kompostā, ko tālāk varēs izmantot pašvaldības apzaļumošanas vajadzībām. 2023.gadā ir savākti 29990 kubikmetri zaļās masas.  **Secinājumi:** Atkritumu apsaimniekošana un apkalpoto adrešu skaits ikgadu pieaug, norādot, ka atkritumu apjoms, kas varētu tikt novietots tam neparedzētās vietās, samazinās gan no fizisko, gan no juridisko personu puses. |
| **INVAZĪVO AUGU TERITORIJAS** | |
|  | Dabas aizsardzības pārvalde īsteno Eiropas Savienības LIFE programmas līdzfinansēto projektu Nr.LIFE19 IPE/LV/000010 „Natura 2000 aizsargājamo teritoriju pārvaldības un apsaimniekošanas optimizācija” – LIFE-IP LatViaNature, tai skaitā aktivitāti C.6.2. par invazīvo augu sugu ierobežošanas metožu testēšanu. Līdz ar to 2023.gada 20.jūnijā starp Dabas aizsardzības pārvaldi un Daugavpils valstspilsētas pašvaldību tika noslēgts sadarbības līgums, kura ietvaros Dabas aizsardzības pārvalde testē un monitorē invazīvo augu sugu - Kanādas zeltgalvītes *Solidago cananadensis* un ošlapu kļavas *Acer negundo* - izskaušanas metodes, kā arī demonstrē to rezultātus pašvaldības īpašumā/valdījumā esošās zemes vienībās/to daļās:   * ar kadastra apzīmējumu 05000360309, daļā 3,51 ha (kadastra Nr.05000360309); * ar kadastra apzīmējumu 05000362101, daļā 4,81 ha (kadastra Nr.05000362101); * ar kadastra apzīmējumu 05000361801, daļā 2,13 ha (Vaļņu ielas 14 rajonā, kadastra Nr.05000361801); * ar kadastra apzīmējumu 05000361701, 2,66 ha (kadastra Nr.05000361701); * ar kadastra apzīmējumu 05000361702, daļā 1,04 ha (Daugavas iela, kadastra Nr.05000361702); * ar kadastra apzīmējumu 05000362201, daļā 0,80 ha (kadastra Nr.05000362201); * ar kadastra apzīmējumu 05000362202, 0,25 ha (kadastra Nr.05000362202); * ar kadastra apzīmējumu 05000362203, daļā 0,01 ha (kadastra Nr.05000362203); * ar kadastra apzīmējumu 05000362204, daļā 1,67 ha (kadastra Nr.05000362204); * ar kadastra apzīmējumu 05000190135, daļā 0,23 ha (Nometņu iela, kadastra Nr.05000190135); * ar kadastra apzīmējumu 05000191601, daļā 8,19 ha (Nometņu iela, kadastra Nr.05000191601); * ar kadastra apzīmējumu 05000191701, daļā 0,39 ha (zemesgabals Nr.05000191701 Nometņu ielā, kadastra Nr.05000191701); * ar kadastra apzīmējumu 05000191801, daļā 1,91 ha (zemesgabals Nr.05000191801 Nometņu ielā, kadastra Nr.05000191801); * ar kadastra apzīmējumu 05000190002, daļā 0,02 ha (kadastra Nr.05000190002).   Pasākumu īstenošanas termiņš ir 5 gadi, tai skaitā metožu testēšanas termiņš ir 4 gadi un monitoringa termiņš ilgst 1 (vienu) gadu pēc metožu testēšanas termiņa beigām. |

# 1.2. SOCIĀLEKONOMISKIE FAKTORI

|  |  |
| --- | --- |
| **Plānošanas dokumenta/ SIVN uzdevumi, plānotais stāvoklis/ normatīvos aktos noteikts** | **Rezultāti, situācijas raksturojums** |
| Iedzīvotāju skaita izmaiņas  Uzlabot un veidot augstu dzīves kvalitātes vidi pilsētas iedzīvotājiem, piesaistīt jaunus pastāvīgos iedzīvotājus | Iedzīvotāju skaita izmaiņu dinamika ir cieši saistīta ar dabiskā pieauguma un migrācijas rādītājiem. Plānošanas periodā iedzīvotāju skaits ir samazinājies (CSP dati, iedzīvotājus skaits gada sākumā):   |  |  |  |  |  | | --- | --- | --- | --- | --- | | 2020.gads | 2021.gads | 2022.gads | 2023.gads | 2024.gads | | 81587 | 80627 | 79120 | 78850 | 77799 |   Laika posmā no 2020.gada līdz 2024.gada sākumam iedzīvotāju skaits samazinājies par 4.64%, jeb par 3788 iedzīvotājiem.  Daugavpils valstspilsētas teritorijas kopējā platība ir 72.3 km2 (sauszeme – 63.4 km2), kas ir trešā lielākā pilsētas teritorija Latvijā. 2020.gada sākumā iedzīvotāju blīvums uz 1 km2 (sauszemes) bija 1287, savukārt 2024.gada sākumā 1227. |
| Apdzīvojuma struktūra.  Kopumā plānots saglabāt esošo apdzīvojuma struktūru.  Stāvoklis var uzlaboties/nemainīties | Daugavpils valstspilsētas apdzīvojuma struktūru veido 25 apkaimes. Apkaimes raksturo vēsturiski izveidojusies daudzfunkcionāla izmantošana ar jauktu dzīvojamo un publisko apbūvi, augsts reprezentatīvo kultūrvēsturisko, tūrisma un sporta objektu īpatsvars, prestiži un pieprasīti mājokļi un zaļā ārtelpa.  Teritorijas plānojuma risinājumi paredz neveidot jaunas apbūves teritorijas, bet attīstīt esošās apbūvei paredzētās teritorijas, kā dominējošo apdzīvojuma tipu nosakot viensētu apbūvi. Piemērām, attīstīt apbūves teritorijas Grīvas apkaimē (gar Gulbju ielu), Liginišķu apkaimē (gar Blāzmas un Uzvaras ielām). 2020.g.-2023.g. fiziskās personas veikuši vairāku zemes ierīcības projektu īstenošanu un ir uzsākta dzīvojamo māju būvniecība.  Šāda apdzīvojuma struktūras izmaiņas risinājuma ietekme uz vidi ir vērtējama kā pozitīva, jo tādējādi maksimāli tiek saglabātas gan dabas teritorijas, gan meža zemes, kā arī racionāli tiek izmantots esošais un plānotais ielu tīkls un inženiertīklu nodrošinājums. |
| Pasākumi teritorijas attīstības plānošanā | Daugavpils valstspilsētas pašvaldības galvenie plānošanas dokumenti, uz kuriem balstās pašvaldības teritorijas attīstība un plānošana, ir **Daugavpils valstspilsētas un Augšdaugavas novada ilgtspējīgas attīstības stratēģija līdz 2030.gadam**, teritorijas plānojums un **Daugavpils valstspilsētas un Augšdaugavas novada attīstības programma 2022.-2027.gadam.**  14.10.2021. apstiprināta **Daugavpils valstspilsētas un Augšdaugavas novada ilgtspējīgas attīstības stratēģija līdz 2030.gadam**, kurā pašvaldības nodefinējušas ilgtermiņa stratēģiskos un telpisko perspektīvu.  No 11.11.2021. spēkā jaunā **Daugavpils valstspilsētas un Augšdaugavas novada attīstības programma 2022.-2027.gadam.**  19.05.2022. pieņemts Daugavpils pilsētas pašvaldības Pilsētplānošanas un būvniecības departamenta lēmums Nr.2-2.4/2 „Par nekustamā īpašuma „Jelgavas un Nometņu ielas rajonā kv.Nr.8” detālplānojuma redakcijas 1.0. apstiprināšanu”.  24.11.2022. pieņemts Daugavpils domes lēmums Nr.794 „Par lokālplānojuma „Zemes vienībām ar kadastra apzīmējumiem 05000050701 un 05000050706, rūpnieciskās apbūves teritorijas izveidei Višķu ielā 34, Daugavpilī” redakcijas 1.0. apstiprināšanu” un izdoti Daugavpils valstspilsētas pašvaldības Saistošie noteikumi Nr.32 „Lokālplānojuma “Zemes vienībām ar kadastra apzīmējumiem 05000050701 un 05000050706, rūpnieciskās apbūves teritorijas izveidei Višķu ielā 34, Daugavpilī” izmantošanas un apbūves saistošie noteikumi un grafiskā daļa”.  2020.gada 16.oktobrī stājās spēkā ar Saistošajos noteikumos Nr.12 ietveramo informāciju saistīti grozījumi Ministru kabineta 2013.gada 30.aprīļa noteikumos Nr. 240 "Vispārīgie teritorijas plānošanas, izmantošanas un apbūves noteikumi". Ar augstāk minētajiem grozījumiem novērstas nepilnības Ministru kabineta regulējumā, kā arī saskaņotas atsevišķas normas ar citiem normatīvajiem aktiem, tai skaitā Ūdenssaimniecības pakalpojumu likumu, Būvniecības likumu, Zemes pārvaldības likumu. Kā arī, īstenojot Daugavpils valstspilsētas teritorijas plānojumu, bija saņemti vairāki fizisko un juridisko personu priekšlikumi, kas saistīti ar izmaiņām teritorijas izmantošanas un apbūves noteikumos un funkcionālajā zonējumā. Ņemot vērā augstāk minēto, 23.02.2023. tika pieņemts Daugavpils valstspilsētas pašvaldības domes lēmums Nr.95 „Par Daugavpils valstspilsētas pašvaldības teritorijas plānojuma grozījumu izstrādes uzsākšanu”, lai nodrošinātu teritorijas plānojuma atbilstību spēkā esošajiem normatīviem aktiem, precizēt to, ņemot vērā 10.06.2020. Vides aizsardzības un reģionālās attīstības ministrijas vēstuli par plānojuma īstenošanas atļauju, kā arī, lai veiktu nepieciešamās izmaiņas, atbilstoši institūciju un iedzīvotāju priekšlikumiem, izvērtējot to atbilstību **Daugavpils valstspilsētas un Augšdaugavas novada ilgtspējīgas attīstības stratēģijai līdz 2030.gadam.**  2020.g-2023.g. laikā sagatavoti un izsniegti vairāki atzinumi par plānotās darbības atbilstību vai neatbilstību teritorijas plānojumam.  2020.g-2023.g. laikā pieņemti 117 lēmumi par zemes ierīcības projekta izstrādi/apstiprināšanu:   |  |  |  |  | | --- | --- | --- | --- | |  | Kopā: | Lēmumu „Par zemes ierīcības projekta izstrādes uzsākšanu” skaits | Lēmumu „Par zemes ierīcības projekta apstiprināšanu” skaits | | 2020.gads | 53 | 25 | 28 | | 2021.gads | 26 | 14 | 12 | | 2022.gads | 27 | 16 | 11 | | 2023.gads | 39 | 20 | 19 | |
| Būvniecības aktivitāte | Ievērojot teritorijas plānojuma risinājumus, 2020.-2023.g.Daugavpils valstspilsētas pašvaldība izsniedza 556 būvatļaujas:   |  |  |  |  |  |  |  |  | | --- | --- | --- | --- | --- | --- | --- | --- | |  | Kopā: | Sabiedriska rakstura būves | Rūpnieciska rakstura būves | Darījuma  rakstura būves | Inženiertīkli un būves | Dzīvojamās ēkas | Saimniecības ēkas | | 2020.gads | 147 | 5 | 8 | 6 | 23 | 65 | 40 | | 2021.gads | 182 | 12 | - | 17 | 23 | 79 | 51 | | 2022.gads | 111 | 4 | 1 | 9 | 10 | 66 | 21 | | 2023.gads | 116 | 5 | 4 | 15 | 15 | 56 | 21 |   Lielākie būvniecības objekti ir pašvaldības realizēti projekti. Dzīvojamo ēku īpašnieki lielākoties renovē un pārbūvē esošās ēkas, kā arī notiek jaunu dzīvojamo ēku (privātmāju) būvniecība Ruģeļu, Grīvas, Mežciema un Viduspoguļankas apkaimēs.  2020.-2023.g. tika pieņemts ekspluatācijā 571 būvniecības objekts:   |  |  |  |  |  |  |  |  | | --- | --- | --- | --- | --- | --- | --- | --- | |  | Kopā: | Sabiedriska rakstura būves | Rūpnieciska rakstura būves | Darījuma  rakstura būves | Inženiertīkli un būves | Dzīvojamās ēkas | Saimniecības ēkas | | 2020.gads | 158 | 14 | 3 | 8 | 30 | 38 | 65 | | 2021.gads | 144 | 14 | - | 12 | 27 | 60 | 31 | | 2022.gads | 159 | 13 | 5 | 8 | 32 | 68 | 33 | | 2023.gads | 110 | 7 | 3 | 5 | 16 | 56 | 23 | |

# 1.3. EKONOMISKIE FAKTORI

|  |  |
| --- | --- |
| **Plānošanas dokumenta/ SIVN uzdevumi, plānotais stāvoklis/ normatīvos aktos noteikts** | **Rezultāti, situācijas raksturojums** |
| Tautsaimniecības attīstība | Daugavpils valstspilsēta vēsturiski ir attīstījusies kā industriālais centrs, kas arī šodien nosaka rūpniecības nozaru attīstību. Cilvēkresursu ietilpīgākās nozares Daugavpilī ir gatavo metālizstrādājumu un mašīnbūves ražošana; pārtikas produktu un dzērienu ražošana, ķīmisko vielu un ķīmisko produktu ražošana; datoru, elektronisko un optisko iekārtu ražošana un citu elektronisko un elektrisko vadu un kabeļu ražošana.  2020.-2023.g. apstrādes rūpniecību ietekmēja vājš ārējais pieprasījums un ģeopolitiskā nenoteiktība, kā rezultātā salīdzinājumā ar iepriekšējo gadu metālapstrādes un mašīnbūves lielāko uzņēmumu kopējais neto apgrozījums samazinājies. Šajā situācijā uzņēmumi turpināja meklēt jaunas piegāžu iespējas un preču noietu tirgus.  Saskaņā ar Lursoft un Daugavpils valstpilsētas pašvaldības centrālās pārvaldes Attīstības departamenta datiem Daugavpils valstspilsētas lielāko ražošanas uzņēmumu tendences 2022.-2023.g. (ar apgrozījumu virs 10 milj. euro):   |  |  |  |  |  | | --- | --- | --- | --- | --- | | **Uzņēmuma nosaukums** | **Neto apgrozījums (euro)** | | **Strādājošo skaits (cilvēki)** | | | **2022.g.** | **2023.g.** | **2022.g.** | **2023.g.** | | Pulsar Optics, SIA | 52 610 566 | 75 762 278 | 207 | 304 | | Latvijas Maiznieks, A/S | 53 621 548 | 67 676 175 | 370 | 415 | | Axon Cable, SIA | 35 517 289 | 38 645 863 | 696 | 694 | | Zieglera mašīnbūve,  SIA | 32 669 691 | 33 438 567 | 291 | 340 | | Daugavpils  Lokomotīvju Remonta  Rūpnīca, A/S | 47 761 812 | 31 997 725 | 481 | 526 | | Nexis Fibers, SIA | 41 800 837 | 20 591 962 | 132 | 118 | | SMD Baltic, SIA | 11 833 049 | 19 419 148 | 113 | 149 | | Latgales piens, A/S | 14 333 736 | 16 912 421 | 160 | 150 | | Belmast, SIA | 19 198 343 | 14 903 688 | 137 | 114 | | Daugavpils  dzelzsbetons, SIA | 14 193 152 | 13 095 624 | 175 | 158 | | Regula Baltija, SIA | 12 423 688 | 11 609 668 | 97 | 89 | | East Metal, SIA | 59 406 101\* | dati nav pieejami | 317 | 251 |   \**SIA "East Metal" Daugavpilī apgrozījuma apmērs aptuveni 50% no kopējā apgrozījuma (ražošana*  *Daugavpilī un Dobelē)* |
| Tūrisms | Tūrisma joma pamazām atkopjas no Covid-19 pandēmijas radītajām negatīvajām sekām, tomēr ģeopolitisko notikumu ietekmē ārzemju tūristu plūsma ir neliela, ja salīdzināt ar iekšzemes tūrismu, kas kļūst aizvien pieprasītāks – Latvijas iedzīvotāji atklāj Daugavpili no jauna. Turklāt, ņemot vērā, ka Daugavpils ir daudzveidīga pilsēta, kas spēj piesaistīt dažādu interešu grupu pārstāvjus un sniegt kvalitatīvus ar tūrismu saistītus pakalpojumus, piedāvājuma klāsts attīstās un pilnveidojas, lai arī neaktīvajā tūrisma sezonā Daugavpils būtu ceļotāju iecienīts galamērķis.  2020.g-2023.g. populārākie Daugavpils tūrisma apskates objekti tūristu vidū:   * Daugavpils Marka Rotko mākslas centrs; * Daugavpils cietokšņa Kultūras un informācijas centrs un 1.krasta lunete; * Latgales zoodārzs; * Šmakovkas muzejs; * Daugavpils Novadpētniecības un mākslas muzejs; * Daugavpils skrošu rūpnīca; * Latgales Centrālās bibliotēkas Ģimenes digitālo aktivitāšu centrs; * Vēsturisko tērpu ekspozīcija „Atmiņu lāde”, mākslas galerija „Baltais zirgs”; * Daugavpils Tehnikas un industriālā dizaina centra “Inženieru arsenāls” retro automobiļu ekspozīcija „RetroGaraž-D"; * Baznīcu kalns, sakrālie objekti.   Daugavpils reģistrēto Latvijas un ārvalstu tūristu apmeklējumu skaits:   |  |  |  |  |  | | --- | --- | --- | --- | --- | |  | 2020.gadā | 2021.gadā | 2022.gadā | 2023.gadā | | Latvijas un ārvalstu tūristu apmeklējumu skaits | 329 002 | 199 407 | 595 570 | 730 203 | |

# 1.4. TERITORIJAS PLĀNOJUMA REZULTĀTĪVIE RĀDĪTĀJI

|  |  |
| --- | --- |
| **Plānošanas dokumenta/ SIVN uzdevumi, plānotais stāvoklis/ normatīvos aktos noteikts** | **Rezultāti, situācijas raksturojums** |
| Nodrošināt sabiedrības informēšanu un līdzdalību plānošanas dokumentu izstrādē (Ministru kabineta 14.10.2014. noteikumi Nr.628)  Saskaņot sabiedrības un būvniecības ierosinātāja intereses, nodrošinot būvvaldes lēmuma atklātumu saistībā ar attiecīgās teritorijas attīstību (Ministru kabineta 28.10.2014. noteikumi Nr.671)  Rīkojama koku ciršanas publiskā apspriešana sabiedrībai nozīmīgos gadījumos – publiski pieejamos objektos (Pašvaldības Saistošie noteikumi) | **2020.gadā:**   * **12.02.2020.-04.03.2020.** – **Daugavpils pilsētas teritorijas plānojuma redakcijas 3.0.un Vides pārskata projekta publiskā apspriešana;** * 13.08.2020. tika pieņemts domes lēmums Nr.341 “Par Daugavpils pilsētas attīstības programmas 2021.-2027.gadam izstrādes uzsākšanu”. Attīstības programmas izstrādes ietvaros no 5. līdz 20.oktobrim tika organizētas iedzīvotāju un uzņēmēju aptaujas.   **2021.gadā:**   * 26.08.2021. – 22.09.2021. – **Daugavpils valstspilsētas un Augšdaugavas novada ilgtspējīgas attīstības stratēģijas līdz 2030.gadam** 1.redakcijas **publiskā apspriešana;** * 30.09.2021. – 28.10.2021. – **Daugavpils valstspilsētas un Augšdaugavas novada attīstības programmas 2022.-2027.gadam 1.redakcijas** **publiskā apspriešana.**   2022.gadā:   * 21.03.2022. – 11.04.2022. - nekustamā īpašuma „Jelgavas un Nometņu ielas rajonā kv.Nr.8” detālplānojuma redakcijas 1.0.**publiskā apspriešana;** * 03.10.2022. – 31.10.2022. - l**okālplānojuma „Zemes vienībām ar kadastra apzīmējumiem 05000050701 un 05000050706, rūpnieciskās apbūves teritorijas izveidei Višķu ielā 34, Daugavpilī” red.1.0. publiskā apspriešana.**   2023.gadā:   * 23.02.2023. pieņemts lēmums Nr.95 „Par Daugavpils valstspilsētas pašvaldības teritorijas plānojuma grozījumu izstrādes uzsākšanu”. 27.02.2023., 18.08.2023. Pašvaldības tīmekļa vietnē publicēti paziņojumi par iespēju izteikt priekšlikumus. Laika posmā no 23.02.2023. līdz 31.12.2023. tika saņemti 58 fizisko un juridisko personu priekšlikumi teritorijas plānojuma grozījumiem.   2021.gadā:   * 08.03.2021.- 06.04.2021. – publiskā apspriešana būvniecības iecerei „Jaunas tramvaju līnijas izbūve Vaiņodes ielas posmā un esošās tramvaju līnijas pārbūve savienojot pilsētas apkaimes “Ķīmija”-“Vecstropi” Daugavpilī”; * 12.10.2021.- 09.11.2021. – publiskā apspriešana būvniecības iecerei **„Bioloģiski noārdāmo atkritumu pārstrādes iekārtu un kompostēšanas laukuma izveide Daugavpils pilsētā”.**   **2022.gadā:**   * 13.06.2022. – 13.07.2022. – publiskā apspriešana būvniecības iecerei „**Degvielas uzpildes stacijas un automazgātavas jaunbūves Sporta ielā 8A un b/n, Daugavpilī”.**   **2020.gadā:**   * 22.01.2020.-29.01.2020. - publiskā apspriešana par koku ciršanas ieceri **sakarā ar būvprojekta „Brjanskas ielas posmā no Sēlijas ielas līdz Lielā ielai pārbūve, Daugavpilī” īstenošanu;** * **17.02.2020.-24.02.2020. -** publiskā apspriešana par koku ciršanas ieceri **būvprojekta "Vidējā spiediena (P<0,4MPa) sadales gāzesvada jaunbūve Jātnieku ielā no Tukuma ielas līdz īpašumam Jātnieku ielā 25, Daugavpilī" ietvaros;** * **14.04.2020.-24.04.2020. -** publiskā apspriešana par koku ciršanas ieceri Daugavpils Cietokšņa aizsargvaļņos; * 05.10.2020.-15.10.2020. - publiskā apspriešana par koku ciršanas ieceri Daugavpils Saskaņas pamatskolas teritorijā;   2021.gadā:   * 28.06.2021. – 09.07.2021. - publiskā apspriešana **sakarā ar koku ciršanu būvprojekta “Lietus ūdens kanalizācijas tīklu pārbūve, labiekārtošanas dabu veikšana Daugavpils 26.pirmsskolas izglītības iestādes teritorijā Šaurā ielā 20, Daugavpilī” ietvaros.**   2022.gadā:   * 10.06.2022. – 28.06.2022. - publiskā apspriešana **par koku ciršanas ieceri zemes vienībā ar kadastra apzīmējumu 0500 004 9109, blakus īpašumam Tautas ielā 2;** * **21.06.2022. – 30.06.2022. -** publiskā apspriešana **par koku ciršanas ieceri būvprojekta “Maģistrālo siltumtīklu pārbūve no 7K-10 Zeļinska un Arhitektu ielu krustojuma  līdz 7K-14 Cialkovska un arhitektu ielu krustojumam ar atzarojumiem Ķīmiķu mikrorajonā, Daugavpilī” ietvaros;** * **28.10.2022. – 04.11.2022. -** publiskā apspriešana **par koku ciršanas ieceri būvprojekta “Esošās tramvaju līnijas pārbūve tramvaju 2. maršrutā, posmā no 18. Novembra un Ventspils ielu krustojuma līdz Jāņa ielai, Daugavpilī” ietvaros.**   **2023.gadā:**   * **10.01.2023. – 20.01.2023. -** publiskā apspriešana **par koku ciršanas ieceri būvprojekta „Satiksmes pārvada ar pievedceļiem izbūve Smiltenes un Kandavas ielu rajonā Daugavpilī” ietvaros;** * **01.02.2023. – 15.02.2023. -** publiskā apspriešana **par koku ciršanas ieceri būvprojekta „Auto stāvlaukuma izbūve Dzintaru ielā 2A un Dzintaru ielā 2B (zemes kad.apz.05000290030 un 05000290031), Daugavpilī” ietvaros;** * **31.03.2023. – 11.04.2023. -** publiskā apspriešana **par koku ciršanas ieceri būvprojekta „Asfalta seguma atjaunošanas darbi Kauņas ielā posmā no Puškina ielas līdz Miera ielai, Daugavpilī” ietvaros;** * **12.07.2023. – 20.07.2023. -** publiskā apspriešana **par koku ciršanas ieceri projekta „Daugavpils cietokšņa dārza rekonstrukcija Komandanta ielā 6, Daugavpilī” ietvaros;** * **24.11.2023. – 04.12.2023. -** publiskā apspriešana **par koku ciršanas ieceri būvprojekta „Smilgu ielas pārbūve posmā no 18.novembra ielas līdz gājēju tiltiņam, Daugavpilī” ietvaros;** * **30.11.2023. – 10.12.2023. -** publiskā apspriešana **par koku ciršanas ieceri būvprojekta „Kastaņu ielas pārbūve posmā no Višķu ielas līdz Plūmju ielai 32, Daugavpilī” ietvaros;** * **30.11.2023. – 07.12.2023. -** publiskā apspriešana **par koku ciršanas ieceri būvprojekta „Ēkas Muzeja ielā 3, kadastra apzīmējums 0500 001 3901 001 pārbūve un tai pieguļošās teritorijas labiekārtošana” ietvaros;** * **30.11.2023. – 10.12.2023. -** publiskā apspriešana **par koku ciršanas ieceri būvprojekta „Brīvības ielas pārbūve posmā no Pārdaugavas ielas līdz Aiviekstes ielai, Daugavpilī” ietvaros;** * **30.11.2023. – 10.12.2023. -** publiskā apspriešana **par koku ciršanas ieceri būvprojekta „Tautas ielas pārbūve posmā no A. Pumpura ielas līdz Ventspils ielai, Daugavpilī” ietvaros;** * **20.12.2023. – 29.12.2023. -** publiskā apspriešana **par koku ciršanas ieceri būvprojekta „Katastrofu pārvaldības centra jaunbūve ar papildu telpām iekšlietu ministrijas iestāžu vajadzībām Siguldas ielā 20, Daugavpilī” ietvaros.**   Secinājumi: Veiktas dažādu plānošanas un būvniecības ieceru aptaujas un publiskas apspriedes, lai noskaidrotu iedzīvotāju viedokli un izvērtētu attiecīgo ieceri un risinājumus. Iedzīvotāju iesaiste ir palīdzējusi realizēt un rast veiksmīgākos risinājumus projektu īstenošanai, tādejādi radot atvērtāku lēmumu pieņemšanas procesu.  Informāciju par aktualitātēm pilsētā un iedzīvotājiem svarīgiem jautājumiem Pašvaldība nodrošina, izmantojot vairākus informācijas kanālus: pilsētas tīmekļvietni [*www.daugavpils.lv*](http://www.daugavpils.lv), sociālos tīklos *“Facebook”, “Youtube”, “Instagram”*, ka arī vietējos un valsts ziņu portālus, televīziju un radiostacijas. Galvenais Daugavpils valstspilsētas pašvaldības informācijas avots ir tīmekļvietne [*www.daugavpils.lv*](http://www.daugavpils.lv). Tajā iedzīvotāji var iegūt informāciju par pašvaldības kompetences jautājumiem – pakalpojumiem, pašvaldības administrācijas un iestāžu darbu, Daugavpils valstspilsētas pašvaldības domes virzītajiem un pieņemtajiem lēmumiem, kā arī aktualitātēm pilsētā. |

# SECINĀJUMI

Monitoringa ziņojuma pārskata periodā (no 2020. gada līdz 2023. gadam) nav konstatētas plānošanas dokumenta būtiskas vai neparedzētas ietekmes uz vidi, cilvēku veselību un drošību, jo teritorijas plānošana, izmantošana un apbūve notiek, ievērojot pašvaldības saistošos noteikumus un citus normatīvos aktus, kā arī institūciju nosacījumus un tehniskos noteikumus.

2020.gada 16.oktobrī stājās spēkā ar Saistošajos noteikumos Nr.12 ietveramo informāciju saistīti grozījumi Ministru kabineta 2013.gada 30.aprīļa noteikumos Nr. 240 "Vispārīgie teritorijas plānošanas, izmantošanas un apbūves noteikumi". Ar augstāk minētajiem grozījumiem novērstas nepilnības Ministru kabineta regulējumā, kā arī saskaņotas atsevišķas normas ar citiem normatīvajiem aktiem, tai skaitā Ūdenssaimniecības pakalpojumu likumu, Būvniecības likumu, Zemes pārvaldības likumu. Kā arī, īstenojot Daugavpils valstspilsētas teritorijas plānojumu, bija saņemti vairāki fizisko un juridisko personu priekšlikumi, kas saistīti ar izmaiņām teritorijas izmantošanas un apbūves noteikumos un funkcionālajā zonējumā. Ņemot vērā augstāk minēto, 23.02.2023. tika pieņemts Daugavpils valstspilsētas pašvaldības domes lēmums Nr.95 „Par Daugavpils valstspilsētas pašvaldības teritorijas plānojuma grozījumu izstrādes uzsākšanu”, lai nodrošinātu teritorijas plānojuma atbilstību spēkā esošajiem normatīviem aktiem, precizēt to, ņemot vērā 10.06.2020. Vides aizsardzības un reģionālās attīstības ministrijas vēstuli par plānojuma īstenošanas atļauju, kā arī, lai veiktu nepieciešamās izmaiņas, atbilstoši institūciju un iedzīvotāju priekšlikumiem, izvērtējot to atbilstību **Daugavpils valstspilsētas un Augšdaugavas novada ilgtspējīgas attīstības stratēģijai līdz 2030.gadam.**

Potenciālie gaisa piesārņojuma avoti Daugavpils valstspilsētas pašvaldības teritorijā ir autotransports un katlu mājas. Notiek darbs pie atjaunojamo energoresursu īpatsvara palielināšanas centralizētās apkures nodrošināšanā. Dzelzceļa darbības ietekme uz pilsētvidi samazinās. Attīstot transporta infrastruktūru, izbūvējot, atjaunojot ielas, notiek grants seguma maiņa, līdz ar to samazinās putekļu piesārņojums gaisā. Pašvaldības ielu seguma uzlabošana samazina putekļu daļiņu daudzumu gaisā un palielina vides drošības aspektus. Pašvaldības teritorijā nav būtiski attīstījušās ražošanas teritorijas, kuru ietekmē palielinātos gaisa piesārņojums. Gaisa piesārņojuma avotu radītās emisijas pilsētā kopumā ir normatīvo aktu noteiktajās robežās un līdz ar to var secināt, ka vides kvalitāte netiek būtiski ietekmēta. Plānots, izvietot pilsētas fona un transporta piesārņojuma avotu ietekmes stacijas, kas ļaus kontrolēt atmosfēras gaisa piesārņojumu un tā ietekmi uz cilvēka veselību.

Degradēto teritoriju skaits samazinās.

Notiek sabiedriskā transporta un veloceļu infrastruktūras uzlabošana. Pilsētas iedzīvotāju veselīga dzīvesveida veicināšanai, būtiski izveidot velo transportam atbilstošu infrastruktūru, kas savienotu pilsētas apkaimes ar reģionālajiem velo maršrutiem un Eiropas velo tīklu.

Realizētie ūdenssaimniecības attīstības projekti veicinājuši iedzīvotāju dzīves kvalitātes uzlabošanos un novērš potenciālos draudus piesārņot vidi. Notekūdeņi tiek attīrīti un novadīti vidē atbilstoši normatīvajiem aktiem. Turpmākā ūdenssaimniecības attīstībā jāņem vērā iedzīvotāju skaitu, jo būtiski ir samērot attīrīšanas iekārtu projektēto jaudu ar to faktisko noslodzi, lai iekārtas tiktu lietotas atbilstoši.

Jāsecina, ka atkritumu šķirošanas iespējas pilsētas teritorijā ir uzlabotas. Pašvaldībā liela uzmanība tiek pievērsta tam, lai pilsēta būtu tīra un sakopta jebkurā gadalaikā. Īpaši tiek uzraudzīts atkritumu apsaimniekošanas process. Bioloģiski noārdāmo  atkritumu kompostēšanas laukuma izveides rezultātā iedzīvotājiem un juridiskām personām tiek nodrošināta iespēja nodot parka un dārza atkritumus - nopļautu zāli, koku lapas, citus organiski noārdāmus atkritumus, kas kompostēšanas procesa rezultātā pārtaps kvalitatīvā kompostā, ko tālāk varēs izmantot pašvaldības apzaļumošanas vajadzībām.Atkritumu apsaimniekošana un apkalpoto adrešu skaits ik gadu pieaug, savukārt atkritumu apjoms, kas varētu tikt novietots tam neparedzētās vietās, samazinās.

Kopumā pašvaldība ir veicinājusi aktivitātes, kas sekmē iedzīvotāju interešu, uzņēmējdarbības attīstības un vides kvalitātes saglabāšanas interešu sabalansēšanu. Uzlabojot satiksmes infrastruktūru, veidojot labiekārtotas publiski pieejamas teritorijas, t.sk. tūrisma informācijas vietas ar atbilstošu infrastruktūru ir veicināta dabas teritoriju un resursu pieejamība. Arī turpmāk pašvaldība plāno veikt ūdensobjektu monitoringu, turpināt labiekārtošanas darbus, ezeru piekrastes tīrīšanu un ainaviskā stāvokļa uzlabošanu. Ņemot vērā pilsētas teritorijā esošo lielo skaitu ūdensobjektu, pašvaldība veic regulāru pilsētas ūdensobjektu apsekošanu, ekoloģiskā stāvokļa un piesārņojuma avotu novērtēšanu.

Pašvaldības attīstības tendences ir līdzīgas kopējai Latvijas un Latgales reģiona situācijai – galvenā tendence ir depopulācija, kas atstāj ietekmi uz visām jomām, ņemot vērā to, ka iedzīvotāju skaita samazināšanās nozīmē arī ienākumu nodokļu līmeņa samazinājumu pašvaldībai, kā arī nepieciešamību optimizēt pakalpojumus un infrastruktūru.

**Nākamais monitoringa ziņojuma iesniegšanas termiņš:** monitoringa ziņojums jāiesniedz 2031.gadā (Vides pārraudzības valsts biroja 25.02.2019. atzinums Nr.4-03/4.).

Šis dokuments ir parakstīts ar drošu elektronisko parakstu un satur laika zīmogu.